Συχνοί όγκοι δέρματος - Dermomedica.gr - Δερματολογική Μονάδα Θεσσαλονίκης\nΟι μελανινοκυτταρικοί σπίλοι (ελιές) είναι συνήθεις καλοήθεις όγκοι, που προκύπτουν από τον πολλαπλασιασμό των μελανινοκυττάρων του δέρματος. Πρόκειται για επίκτητες, μελαγχρωματικές κηλίδες ή βλατίδες αποτελούμενες από ομάδες σπιλοκυττάρων στην επιδερμίδα, στο χόριο ή σπάνια στον υποδόριο ιστό.\nΟι κοινοί επίκτητοι σπίλοι παρουσιάζουν οικογενή κατανομή.\nΟι βλάβες αυτές εμφανίζονται στην πρώιμη παιδική ηλικία και φτάνουν στο μέγιστο στη νεαρή ενήλικη ζωή. Παρατηρείται σταδιακή υποστροφή των βλαβών και οι περισσότερες εξαφανίζονται ως την ηλικία των 60 ετών. Είναι αυμπτωματικοί.Ανάλογα με την εντόπιση των σπιλοκυττάρων διακρίνονται σε συνδεσμικούς, μικτούς και χοριακούς μελανινοκυτταρικούς σπίλους.\nΕνδείξεις για αφαίρεση των επίκτητων μελανινοκυτταρικών σπίλων αποτελούν:\nΗ εντόπιση: βλάβες στο τριχωτό της κεφαλής (δυσχερής παρακολούθηση), στα πέλματα και στην πρωκτογεννητική χώρα\nΤο χρώμα: αν το χρώμα είναι ή γίνει ποικιλόμορφο\nΗ παρυφή: αν υπάρχει ή δημιουργηθεί ακανόνιστη παρυφή\nΤα συμπτώματα: αν η βλάβη προκαλεί επίμονο κνησμό, πόνο ή αιμορραγεί.\nΟι ηλιακές φακές αποτελούν υπερπλασία των μελανινοκυττάρων εξαιτίας χρόνιας έκθεσης στο ηλιακό φως. Εμφανίζονται συνήθως σε ανοιχτόχρωμες επιδερμίδες (φωτοτύπους I και III κατά Fitzpatrick) με ιστορικό χρόνιας ηλιακής έκθεσης. Οι βλάβες είναι κηλιδώδεις, με χρώμα που κυμαίνεται από ανοιχτό έως σκούρο καστανό.\nΗ διάγνωση τίθεται από την κλινική εικόνα: παρουσία επίπεδων, ωοειδών, υπερχρωματικών κηλίδων, κυρίως σε εκτεθειμένες στον ήλιο περιοχές, όπως το πρόσωπο, η ραχιαία επιφάνεια άκρων χειρών, οι ώμοι και η ράχη.\nΘεραπεία δε χρειάζεται, παρά μόνο για αισθητικούς λόγους. Υγρό άζωτο μπορεί να εφαρμοστεί για λιγότερο από 5 δευτερόλεπτα επάνω στις βλάβες, εάν ζητηθεί θεραπεία από τον ασθενή. Τα μελανινοκύτταρα είναι πολύ ευαίσθητα στο υγρό άζωτο και καταστρέφονται εύκολα με μικρές ποσότητες και λίγες επαναλήψεις βραχείας διάρκειας. Οι βλάβες ίσως επουλωθούν με συνοδό υπομελάγχρωση.\nΠρέπει να συνίσταται στους ασθενείς να χρησιμοποιούν αντηλιακή προστασία, η οποία αποτρέπει το σχηματισμό ηλιακών φακών, χωρίς να βοηθά στην υποχώρηση των ήδη υπαρχουσών. Η χρήση κρέμας υδροκινόνης 4% μπορεί να βοηθήσει στη λεύκανση των βλαβών.\nΟι σμηγματορροϊκές υπερκερατώσεις είναι συνήθεις επιδερμιδικοί όγκοι, που αναπτύσσονται συνήθως σε ηλικία μετά τα 50 έτη και περιστασιακά στη νεαρή ενήλικη ζωή. Αντιπροσωπεύουν καλοήθη πολλαπλασιασμό άωρων κερατινοκυττάρων. Ο αριθμός τους ποικίλει από μεμονωμένες έως πολλαπλές βλάβες. Πιθανότατα κληρονομούνται με τον αυτοσωματικό επικρατούντα χαρακτήρα και δεν υπάρχει τρόπος πρόληψης για την εμφάνιση νέων βλαβών.\nΤο σημείο Leser-Trelat περιγράφει την αιφνίδια εμφάνιση πολλαπλών σμηγματορροϊκών υπερκερατώσεων και σχετίζεται με ποικιλία κακοήθων όγκων, όπως καρκίνο του γαστρεντερικού συστήματος και των πνευμόνων.\nΌπως έχει ήδη αναφερθεί, οι σμηγματορροϊκές υπερκερατώσεις είναι καλοήθεις βλάβες. Παρ’ όλα αυτά, έχουν συσχετιστεί με ένα μεγάλο αριθμό κακοηθειών του δέρματος, συνηθέστερα με το βασικοκυτταρικό καρκίνωμα και λιγότερο συχνά με το μελάνωμα.\nΗ διάγνωση βασίζεται κυρίως στην κλινική τους εικόνα: «προσκολλημένες», μυρμηκιώδεις, καλά περιγεγραμμένες βλάβες, συχνότερα εντοπιζόμενες στον κορμό, στο πρόσωπο και στα άνω άκρα. Με το μεγεθυντικό φακό συχνά αναδεικνύονται κεράτινες κύστεις. Η βιοψία απαιτείται σε περίπτωση δυσχερούς διάγνωσης.\nΗ διαφοροδιάγνωση θα πρέπει να γίνει από:\nΣπίλους, οι οποίοι δεν παρουσιάζουν προσκολλημένη, μυρμηκιώδη και λεπιδώδη εμφάνιση\nΜελάνωμα, το οποίο διαφέρει επίσης στην εμφάνιση και παρουσιάζει ασαφή όρια, ασυμμετρία και ιστορικό αιφνίδιων μεταβολών στα κλινικά χαρακτηριστικά του\nΒασικοκυτταρικό καρκίνωμα, το οποίο παρουσιάζει διεσταλμένα τριχοειδή στην επιφάνειά του και ίσως εξέλκωση.\nΔεν ενδείκνυται θεραπεία των βλαβών, παρά μόνο αυτών που δίνουν συμπτώματα ή είναι αισθητικά μη αποδεκτές. Υπάρχουν αρκετές διαθέσιμες θεραπευτικές επιλογές:\nΘεραπεία με υγρό άζωτο: είναι συνήθως επιτυχής, ενώ η υπομελάγχρωση είναι πιθανή μετά τη θεραπεία.\nΘεραπεία με υγρό άζωτο και απόξεση είναι χρήσιμη για πιο λεπτές βλάβες\nΕπιφανειακή αφαίρεση με ψαλίδι ή απόξεση μετά από τοπική αναισθησία με λιδοκαϊνη 1%\nΗλεκτροχειρουργική ως μονοθεραπεία ή συνοδευόμενη από απόξεση\nΧειρουργική αφαίρεση με νυστέρι σε βάθος υποδόριου λίπους ακολουθούμενη από ιστοπαθολογική εξέταση ενδείκνυται για αποκλεισμό μελανώματος ή βασικοκυτταρικού καρκινώματος.\nΟ ακροχόρδων γνωστός και ως δερματικό θήλωμα ή μαλακό ίνωμα είναι εξωφυτική βλάβη, που αναπτύσσεται σε έδαφος υγιούς δέρματος. Πρόκειται για μαλακό, καστανό ή στο χρώμα του δέρματος, στρογγυλό ή ωοειδές, μισχωτό θήλωμα με στενή βάση και μέγεθος, που κυμαίνεται από 1-10mm. Εμφανίζεται στο 25% των ενηλίκων και η συχνότητα εμφάνισης αυξάνει με την ηλικία.\nΥπάρχει οικογενής προδιάθεση στην εμφάνιση των βλαβών. Παρατηρούνται συχνότερα σε γυναίκες, παχύσαρκα άτομα και κατά τη διάρκεια του δεύτερου τριμήνου της εγκυμοσύνης, ενώ μπορεί να υποχωρήσουν αυτόματα με το πέρας του τοκετού.\nΣυχνότερες θέσεις εντόπισης είναι οι πτυχές, όπως μασχάλες, τράχηλος, υπομαζική χώρα και μηρογεννητικές πτυχές. Δεν προκαλούν κάποιο σύμπτωμα, αλλά καθίστανται συμπτωματικές σε περίπτωση συνεχούς τριβής και τραυματισμού τους.\nΗ διάγνωση των θηλωμάτων γίνεται κλινικά. Πρέπει να διαφοροδιαγιγνώσκονται από:\nΝευροϊνώματα, τα οποία είναι συνήθως μεγαλύτερα σε μέγεθος και πιο σταθερά (όχι τόσο ευκίνητα)\nΜισχωτούς σπίλους, από τους οποίους μπορεί να διαφέρουν μόνο ιστολογικά\nΘεραπεία ενδείκνυται μόνο όταν οι βλάβες ερεθιστούν ή για λόγους αισθητικούς. Οι θεραπευτικές επιλογές είναι οι παρακάτω:\nΑπλή αφαίρεση με λαβίδα ή ψαλίδι. Μόνο μεγάλες σε μέγεθος βλάβες ίσως χρειαστούν ράμμα\nΣυνήθως οι ασθενείς με προδιάθεση εμφανίζουν νέες βλάβες, ενώ οι υποτροπές είναι λιγότερο συχνές.\nΤα κερασοχροα αιμαγγειώματα είναι συχνές, ασυμπτωματικές, θολωτές, ερυθρές έως ιώδεις βλάβες, που προκύπτουν από τον πολλαπλασιασμό των τριχοειδών αγγείων. Εμφανίζονται συνήθως στη μέση ενήλικη ζωή και αυξάνουν με την ηλικία. Εντοπίζονται κυρίως στον κορμό.\nΤα κερασόχροα αιμαγγειώμα πρέπει να διαφοροδιαγιγνώσκονται από το σπίλο του Spitz, ένα ερυθηματώδες, μεμονωμένο θολωτό οζίδιο, το οποίο εμφανίζεται κυρίως στην παιδική ηλικία. Πολλές φορές συγχέεται επίσης με το αμελανωτικό μελάνωμα, βλάβη με εύθραυστη επιφάνεια και αιφνίδιες μεταβολές στο μέγεθος και στα όριά του.\nΗ θεραπεία δεν είναι απαραίτητη, παρά μόνο για αισθητικούς λόγους. Οι ασθενείς θα πρέπει να ενημερώνονται, ότι αυτή δεν αποτρέπει από μελλοντική εμφάνιση νέων βλαβών σε άλλα σημεία.\nΟι τρόποι θεραπείας περιγράφονται παρακάτω:\nΜικρές βλάβες μπορούν να ηλεκτροκαυτηριαστούν μετά από τοπική αναισθησία με λιδοκαϊνη.\nΟ συνδυασμός επιφανειακής αφαίρεσης και ηλεκτροχειρουργικής ενδείκνυται για μεγαλύτερες βλάβες\nΗ θεραπεία με pulsed dye laser μπορεί να εφαρμοστεί με πολύ καλά αποτελέσματα.\nΤο πυογόνο κοκκίωμα είναι ένας καλοήθης αγγειακός όγκος του δέρματος ή των βλεννογόνων, που χαρακτηρίζεται από γρήγορη ανάπτυξη και εύθραυστη επιφάνεια, η οποία αιμορραγεί μετά από μικρό τραυματισμό. Εμφανίζεται σε όλες τις ηλικίες, με μέγιστη επίπτωση στη δεύτερη και τρίτη δεκαετία της ζωής. Είναι αγνώστου αιτιολογίας. Αναφερόμενοι εκλυτικοί παράγοντες είναι το τραύμα και κάποια φάρμακα.\nΕπειδή πολλές φορές το πυογόνο κοκκίωμα δεν μπορεί να διακριθεί από το πρωτοπαθές, δευτεροπαθές ή αμελανωτικό μελάνωμα, η βλάβη πρέπει να αποστέλλεται για ιστοπαθολογική εξέταση. Η βλάβη μπορεί να αφαιρεθεί χειρουργικά μετά την απομάκρυνση του μεγαλύτερου τμήματός της με απόξεση ή εκτομή με ψαλίδι ή νυστέρι. Η βάση της βλάβης καταστρέφεται με ηλεκτροκαυτηρίαση ή laser.\nΗ φλεβική λίμνη είναι ένα διατεταμένο φλεβίδιο, που εμφανίζεται στο πρόσωπο, στα χείλη και αυτιά ηλικιωμένων ατόμων. Οι βλάβες αιμορραγούν εύκολα κατόπιν μικρού τραυματισμού.\nΗ διάγνωση βασίζεται στην κλινική εικόνα: ιώδεις, ασυμπτωματικές, μαλακές βλατίδες, που εξαφανίζονται με πίεση. Η διαφοροδιάγνωση θα πρέπει να γίνει από τον κυανό σπίλο, ο οποίος έχει διαφορετική συνήθως εντόπιση και δεν εξαφανίζεται με την πίεση. Το οζώδες μελάνωμα μπορεί επίσης να διαγνωστεί λανθασμένα ως φλεβική λίμνη.\nΗλεκτροκαυτηρίαση κατόπιν τοπικής αναισθησίας μπορεί να γίνει με σκοπό την καταστροφή των βλαβών για αισθητικούς λόγους. Αποτελεσματικό επίσης είναι και το pulsed dye laser, το οποίο εξαφανίζει τις αγγειακές βλάβες, χωρίς καταλειπόμενη ουλή.\nΤο δερματοϊνωμα αντιπροσωπεύει μία καλοήθη βλάβη, απότοκο πολλαπλασιασμού ινοβλαστών. Μπορεί να είναι ιδιοπαθής ή να παρατηρείται μετά από μικρό τραυματισμό ή δήγμα εντόμου. Οι περισσότεροι ασθενείς έχουν συνήθως μια μεμονωμένη βλάβη, ενώ κάποιοι μπορεί να παρουσιάζουν ταυτόχρονα πάνω από 10 σε αριθμό.\nΤα δερματοϊνώματα είναι σταθερά, συνήθως υπερμελαγχρωματικά οζίδια, εντοπιζόμενα κυρίως στα κάτω άκρα. Εμφανίζονται συχνότερα σε ενήλικες. Γενικά δεν παρουσιάζουν συμπτώματα. Κάποιοι ασθενείς παραπονούνται σπάνια για κνησμό.\nΑναγνωρίζονται ως διακριτές, σταθερές βλάβες, με μέγεθος από 0.3-1cm σε διάμετρο. Έχουν το χρώμα του δέρματος, ρόδινο ή καστανό και παρουσιάζουν εντύπωμα με την πλάγια πίεση τους. Η διάγνωση στηρίζεται στην κλινική εικόνα.\nΤα δερματοϊνώματα πρέπει να διαφοροδιαγιγνώσκονται από α) σπίλους, οι οποίοι δεν παρουσιάζουν το σημείο του εντυπώματος, β) βασικοκυτταρικά καρκινώματα, γ) ουλές, δ) πρωτοπαθές κακόηθες μελάνωμα και ε) μεταστατικό καρκίνωμα.\nΣυνήθως δεν απαιτείται θεραπεία, ειδικά αν η βλάβη είναι ασυμπτωματική. Σε περίπτωση όμως παρουσίας συμπτωμάτων ή μη αισθητικής αποδοχής από τον ασθενή, οι βλάβες μπορούν να αντιμετωπιστούν με κρυοθεραπεία ή με χειρουργική αφαίρεση. Συνήθως δεν ενδείκνυται η δεύτερη, γιατί η καταλειπόμενη ουλή είναι συχνά λιγότερο αισθητικά αποδεκτή από την αρχική βλάβη.\nΗ επιδερμιδική κύστη είναι γνωστή και ως σμηγματογόνος κύστη ή επιδερμική κύστη. Είναι η συχνότερη κύστη προερχόμενη από την επιδερμίδα ή το επιθήλιο του τριχικού θυλάκου. Σχηματίζεται από κυστικό εγκλεισμό του επιθηλίου εντός του χορίου και πληρούται από κερατίνη. Εξαιτίας του λεπτού τοιχώματος η ρήξη είναι συχνή, οπότε δημιουργείται επώδυνη φλεγμονώδης μάζα.\nΟι βλάβες μπορεί να παραμένουν σταθερές σε μέγεθος ή να μεγαλώνουν σταδιακά.\nΗ διάγνωση τίθεται από την κλινική εικόνα και την ψηλάφηση μιας διακριτής και ευκίνητης κύστης ή οζιδίου. Οι βλάβες πρέπει να διαφοροδιαγιγνώσκονται από τις τριχικές κύστεις, οι οποίες εμφανίζονται συχνότερα στο πρόσωπο και στο τριχωτό της κεφαλής και προέρχονται από το έξω έλυτρο της ρίζας του τριχικού θυλάκου.\nΟι φλεγμονώδεις επιδερμοειδείς κύστεις είναι άσηπτες και θεραπεύονται αυτόματα, χωρίς αντιβιοτική θεραπεία. Η ενδοβλαβική έγχυση γλυκοκορτικοστεροειδούς σε μικρές ποσότητες μπορεί να επιταχύνει την υποχώρηση της φλεγμονής και τη δευτεροπαθή επιμόλυνσή της, η οποία θα χρειαστεί διάνοιξη και παροχέτευση.\nΗ χειρουργική αφαίρεση είναι η ενδεικνυόμενη θεραπεία της επιδερμοειδούς κύστης. Σε περίπτωση φλεγμονής αυτής, το τοίχωμά της γίνεται ιδιαίτερα εύθρυπτο, πράγμα που καθιστά δύσκολη την αφαίρεσή της. Γι ‘ αυτό ο χρόνος που πρέπει να μεσολαβεί από την υποχώρηση της φλεγμονής μέχρι τη χειρουργική θεραπεία της είναι 4-6 βδομάδες.\nΟι κύστεις, που έχουν δευτεροπαθώς επιμολυνθεί, είναι μεγαλύτερες σε μέγεθος, γίνονται πιο ερυθηματώδεις, είναι αρκετά επώδυνες και έχουν πυώδες περιεχόμενο. Στην περίπτωση αυτή απαιτούν διάνοιξη με νυστέρι και παροχέτευση του περιεχομένου τους, μετά από τοπική αναισθησία.\nΗ παρουσία εξεσημασμένης περιφερικής κυτταρίτιδας ή κύστεων, που δεν ανταποκρίνονται στην παροχέτευση, ίσως χρειαστούν αντιβιοτική αγωγή, παρ’ όλο που στις περισσότερες περιπτώσεις οι βλάβες είναι άσηπτες.\nΟι τριχικές κύστεις μοιάζουν με τις επιδερμοειδείς. Πρόκειται για σταθερά, αργά αναπτυσσόμενα, υποδόρια οζίδια. Παρατηρούνται συχνότερα στο τριχωτό της κεφαλής και κατά τη μέση ηλικία, συχνότερα σε γυναίκες. Είναι συχνά οικογενείς, μονήρεις ή πολλαπλές. Οι κύστεις συνήθως μεγαλώνουν σταδιακά και ξεπερνούν σε μέγεθος τα 5cm.\nΗ θεραπεία των τριχικών κύστεων συνίσταται σε χειρουργική αφαίρεση αυτών, η οποία είναι ευκολότερη, λόγω του παχύτερου τοιχώματός τους και κατ’ επέκταση του μειωμένου κινδύνου ρήξης αυτού.\nΗ σμηγματογόνος υπερπλασία είναι μια συχνή βλάβη του δέρματος, που οφείλεται σε υπερπλασία των σμηγματογόνων αδένων. Οι βλάβες εντοπίζονται κυρίως στη μέση γραμμή του προσώπου των ενηλίκων.\nΗ διάγνωση γίνεται από τα κλινικά χαρακτηριστικά των βλαβών: κίτρινου χρώματος, μεμονωμένες βλατίδες στο πρόσωπο ενήλικα, χωρίς πρόσφατες ή αιφνίδιες μεταβολές στην εικόνα τους. Οι βλάβες πρέπει να διαφοροδιαγιγνώσκονται από βασικοκυτταρικά καρκινώματα, τα οποία συνήθως μεταβάλλονται σε μέγεθος και δεν έχουν κίτρινο χρώμα.\nΕάν ο ασθενής επιθυμεί για αισθητικούς λόγους θεραπεία των βλαβών, αυτό μπορεί να επιτευχθεί με ηλεκτροκαυτηρίαση αυτών. Γίνεται τοπική αναισθησία με λιδοκαϊνη 1% και καυτηριάζονται οι βλάβες με μικρή ενέργεια, προς αποφυγή πρόκλησης ουλών. Ο «καμμένος» πια ιστός απομακρύνεται με τη βοήθεια ενός ξέστρου. Εναλλακτικά, μεμονωμένες, μεγάλες βλάβες μπορούν να αφαιρεθούν χειρουργικά επιφανειακά. Το τριχλωροξικό οξύ 35% μπορεί επίσης να χρησιμοποιηθεί, για να καταστρέψει τις βλάβες, με μεγάλο όμως κίνδυνο υπομελάγχρωσης ακόμα και με μία εφαρμογή του. Για διάχυτες βλάβες κατάλληλη είναι η θεραπεία με laser CO2 ή και η δερμοαπόξεση.\nΤο κεγχρίο είναι μια επιδερμιδική κύστη, λευκή έως κίτρινη, μερικών χιλιοστών, που περιέχει κεράτινο υλικό. Εντοπίζεται στα βλέφαρα, στις παρειές και στο μέτωπο. Οι βλάβες είναι πολλαπλές και εμφανίζονται σε οποιαδήποτε ηλικία. Διάνοιξη και εξαγωγή του κεράτινου περιεχομένου τους αποτελεί την ενδεικνυόμενη θεραπεία.\nΤο βασικοκυτταρικό καρκίνωμα (ΒΚΚ) είναι η συχνότερη μορφή δερματικού καρκίνου. Τα νεοπλασματικά κύτταρα μοιάζουν με αυτά της βασικής στιβάδας της επίδερμίδας εξ’ ου και το όνομα αυτού του όγκου. Αν και έχει μικρή πιθανότητα απομακρυσμένης μετάστασης, διηθεί και καταστρέφει τοπικά το δέρμα και τους περιβάλλοντες ιστούς.\nΕπιδημιολογία: Το ΒΚΚ καρκίνωμα είναι συχνότερο σε άτομα με ανοιχτόχρωμο δέρμα, τα οποία διατρέχουν έναν κίνδυνο 30% να το αναπτύξουν καθ’ όλη τη διάρκεια της ζωής τους. Είναι επίσης συχνότερο στους άνδρες κατά 30% σε σχέση με τις γυναίκες, ενώ ο κίνδυνος αυξάνεται σημαντικά μετά την ηλικία των 55 ετών.\nΣυχνές ερωτήσεις που αφορούν στο ΒΚΚ\nΠοιοι είναι οι παράγοντες που προδιαθέτουν για την ανάπτυξη ΒΚΚ;\nΤόσο περιβαλλοντικοί όσο και γενετικοί παράγοντες συμβάλλουν στην ανάπτυξη του ΒΚΚ. Η έκθεση στην υπεριώδη ηλιακή ακτινοβολία αποτελεί τον σημαντικότερο από αυτούς, ενώ άλλοι είναι η χρόνια έκθεση σε αρσενικό, η θεραπευτική ακτινοβολία, η ανοσοκαταστολή και το σύνδρομο του βασικοκκυταρικού σπίλου.\nΗ έκθεση στην υπεριώδη ηλιακή ακτινοβολία αποτελεί τον σημαντικότερο περιβαλλοντικό παράγοντα και σχετίζεται με την ανοιχτόχρωμη επιδερμίδα, τη μεγάλη ηλικία, τις εφηλίδες, τυχόν προηγούμενα ηλιακά εγκαύματα και τη χρήση μεθόδων τεχνητού μαυρίσματος (solarium). Φαίνεται επίσης ότι η ανάπτυξη του ΒΚΚ σχετίζεται κυρίως με την έκθεση στην ηλιακή ακτινοβολία κατά την παιδική και εφηβική ηλικία, ενώ πιο επικίνδυνη θεωρείται και η διαλείπουσα κατά ώσεις έκθεση σε σχέση με τη συνεχή.\nΠώς μπορούμε να προλάβουμε την εμφάνιση ΒΚΚ;\nΗ αντηλιακή προστασία συμβάλει σημαντικά, αν και όχι στο 100%, στη μείωση της συχνότητας εμφάνισης του ΒΚΚ.\nΠοιες είναι οι συνήθεις θέσεις εντόπισης του ΒΚΚ;\nΕντόπιση: Το 70% των ΒΚΚ εμφανίζονται στο πρόσωπο, το 15% στον κορμό και σπάνια στο πέος, το αιδοίο και περιπρωκτικά.\nΠώς εμφανίζεται το ΒΚΚ;\nΔιακρίνονται 5 βασικές κλινικές μορφές του ΒΚΚ:\nΟζοελκωτικό: Είναι η συνηθέστερη μορφή. Εμφανίζεται σαν ογκίδιο χροιάς φυσιολογικού δέρματος ή ερυθρωπής που στη συνέχεια ελκούται κεντρικά. Μπορεί να μετατραπεί σε πλάκα επηρμένη, ανώμαλου σχήματος με ευρυαγγείες. Κατά τη διάρκεια της εξέλιξης του είναι τελείως ασυμπτωματικό.\nΜελαγχρωματικό: Εμφανίζεται ως ημισφαιρικό ογκίδιο με επιφάνεια κατά τόπους φαιά λόγω της μελανίνης που αθροίζεται μεταξύ των κυττάρων του όγκου.\nΙνωτικό: Είναι ασυνήθιστη μορφή. Εμφανίζεται στο πρόσωπο σαν μικρή πλάκα ασαφούς περιφέρειας, λευκωπής ή λευκοκίτρινης χροιάς.\nΕπιπολής: Εντοπίζεται στο πρόσωπο αλλά κυρίως στα καλυμμένα μέρη του κορμού. Πρόκειται για μια πλάκα ερυθρή με λεπτό όχθο από πολύ μικρές βλατίδες.\nΙνοεπιθηλίωμα: Είναι σχετικά σπάνιο. Εμφανίζεται στη ράχη και την κοιλιακή χώρα σαν ασυμπτωματικό ογκίδιο σκληρής ή μαλακής σύστασης.\nΠώς τίθεται η διάγνωση του ΒΚΚ;\nΗ διάγνωση συνήθως τίθεται με βάση την κλινική εικόνα και επιβεβαιώνεται με τη βιοψία της βλάβης.\nΠώς αντιμετωπίζεται το ΒΚΚ;\nΟι θεραπευτικές επιλογές για την αντιμετώπιση του ΒΚΚ περιλαμβάνουν την ηλεκτροκαυτηρίαση και απόξεση, τη χειρουργική αφαίρεση (εκτεταμένη ή μικροχειρουργική τεχνική του Mohs), τη χρήση τοπικών (5-φθοριο-ουρακίλη, ιμικουϊμόδη) και ενδοβλαβικών παραγόντων (5-φθοριο-ουρακίλη, ιντερφερόνη, μπλεομυκίνη), την κρυοθεραπεία, την ακτινοβολία και τη φωτοδυναμική θεραπεία. Η επιλογή της κατάλληλης θεραπείας εξαρτάται από τον ιστολογικό τύπο της βλάβης, το μέγεθός της, την εντόπισή της και την πιθανότητα υποτροπής. Ανάλογα με το είδος της θεραπευτικής παρέμβασης μπορεί να χρειαστεί συμπληρωματική επανορθωτική επέμβαση των κατεστραμμένων ιστών για καλύτερο αισθητικό αποτέλεσμα.\nΠοια είναι η πρόγνωση του ΒΚΚ;\nΗ πρόγνωση για τους περισσότερους ασθενείς είναι πολύ καλή. Οι βλάβες παρουσιάζουν αργή ανάπτυξη και η μεταστατική νόσος είναι πάρα πολύ σπάνια. Παρ’ όλο που η θνητότητα είναι πολύ χαμηλή, δε συμβαίνει το ίδιο και με τη νοσηρότητα. Αυτό συμβαίνει λόγω της εκτεταμένης τοπικής καταστροφής του δέρματος, του χόνδρου, των οστών και της παρουσίας εξελκωμένων, δυσίατων βλαβών.\nΠώς παρακολουθείται ένας ασθενής με ΒΚΚ;\nΣυνιστάται επανεκτίμηση κάθε 6 μήνες για τον πρώτο χρόνο μετά τη θεραπεία και στη συνέχεια ετήσιος έλεγχος. Η πιθανότητα τοπικής υποτροπής είναι 50% τον πρώτο χρόνο, 67% στα 3 χρόνια και 80% στα πέντε χρόνια μετά την αρχική βλάβη.\nΕισαγωγή: Το μελάνωμα είναι ένας κακοήθης όγκος του δέρματος, ο οποίος προέρχεται από τα μελανινοκύτταρα της επιδερμίδας. Παρ’ όλο που στο παρελθόν θεωρούνταν σπάνιος όγκος, η ετήσια επίπτωσή του έχει αυξηθεί δραματικά τα τελευταία χρόνια. Το μελάνωμα του δέρματος προκαλεί περισσότερο από 10.000 θανάτους ετησίως, αλλά παρουσιάζει 98% 5ετή επιβίωση όταν διαγιγνώσκεται και αφαιρείται έγκαιρα. Το μελάνωμα δεν περιορίζεται μόνο στο δέρμα. Τα μη δερματικά μελανώματα είναι σπάνια. Συγκριτικά με άλλους κακοήθεις όγκους του δέρματος, το μελάνωμα αποτελεί τον πιο κακοήθη όγκο λόγω της ικανότητάς του να δίνει μεταστάσεις, αν δε διαγνωστεί πρώιμα. Το μελάνωμα είναι πιο συχνό στη λευκή φυλή απ’ ότι στη μαύρη.\nΣυχνές ερωτήσεις που αφορούν στο μελάνωμα:\nΠοιοι είναι οι προδιαθεσικοί παράγοντες για την εμφάνιση μελανώματος;\nΟι βασικοί παράγοντες κινδύνου για την εμφάνιση μελανώματος:\nΑνοιχτό χρώμα δέρματος και ματιών\nΈκθεση στην υπεριώδη ακτινοβολία και σε τεχνητές πηγές φωτός\nΜεγάλος αριθμός κοινών σπίλων\nΙστορικό εγκαύματος σε παιδική ηλικία\nΜεγάλοι συγγενείς μελανινοκυτταρικοί σπίλοι\nΠότε θα πρέπει να μας ανησυχεί μια βλάβη στο σώμα μας;\nΗ έγκαιρη κλινική διάγνωση του μελανώματος αποτελεί μια πρόκληση για τους δερματολόγους , αλλά και για τους ιατρούς όλων των ειδικοτήτων. Πολλά κλινικά κριτήρια δερματικών βλαβών έχουν προταθεί ως βοηθητικά για τη διάγνωση του μελανώματος με στόχο την άμεση εξέταση του από δερματολόγο ή τη λήψη βιοψίας. Μια από τις βασικές λίστες κλινικών χαρακτηριστικών, που έχουν καθιερωθεί για την αναγνώριση ύποπτων για μελάνωμα δερματικών βλαβών και την περαιτέρω διερεύνηση αυτών είναι ο μνημονικός κανόνας ΑBCDE, που έχει συσταθεί από την Αμερικανική Αντικαρκινική Εταιρεία και από την Αμερικανική Δερματολογική Ακαδημία.\nΣύμφωνα με αυτόν τον κανόνα μια προϋπάρχουσα ή νέα βλάβη πρέπει να μας ανησυχεί όταν παρουσιάζει τα παρακάτω χαρακτηριστικά:\nΑ: Asymmetry (Ασυμμετρία)\nΒ: Borders Irregular (Aνώμαλα όρια)\nC: Colour Variations (Ποικιλοχρωμία)\nD: Diameter (Διάμετρος>6mm)\nE: Elevated surface (Επηρμένη βλάβη)\nΕπίσης, ύποπτη θεωρείται μια βλάβη που παρουσιάζει κνησμό, που αιμορραγεί, που ελκούται.\nΠοιες είναι οι μορφές του μελανώματος;\nΥπάρχουν 4 κύριοι τύποι μελανώματος: Α) το επιφανειακώς επεκτεινόμενο μελάνωμα, Β) το οζώδες μελάνωμα, Γ) το μελάνωμα επί κακοήθους φακής και Δ) το μελάνωμα των άκρων.\nΤα περισσότερα μελανώματα ξεκινούν ως επιφανειακοί όγκοι, που περιορίζονται στην επιδερμίδα, όπου και παραμένουν για αρκετά χρόνια. Κατά τη διάρκεια αυτού του σταδίου, γνωστό ως φάση οριζόντιας ανάπτυξης, το μελάνωμα είναι σχεδόν θεραπεύσιμο με χειρουργική ολική αφαίρεση αυτού. Τα μελανώματα, που διηθούν το χόριο, βρίσκονται στη φάση κάθετης ανάπτυξης και είναι πιο πιθανό να δώσουν μεταστάσεις. Τα οζώδη μελανώματα δεν φαίνεται να έχουν φάση οριζόντιας ανάπτυξης και ακολουθούν την κάθετη επέκταση αμέσως μετά την εμφάνισή τους.\nΤι είναι το επιφανειακώς επεκτεινόμενο μελάνωμα:\nΑποτελεί τον πιο συχνό τύπο, περίπου το 70% του συνόλου των μελανωμάτων. Πάνω από το 60% αυτών διαγιγνώσκονται ως λεπτοί όγκοι, πάχους < 1mm, με μεγάλη πιθανότητα ίασης. Η πλειοψηφία εμφανίζεται ως βλάβη σε υγιές δέρμα και μόνο το 25% αυτών αναπτύσσεται σε έδαφος προϋπάρχοντος σπίλου. Μπορούν να εμφανιστούν σε οποιαδήποτε ανατομική περιοχή με μεγαλύτερη συχνότητα τη ράχη για τους άντρες και τη ράχη και τα κάτω άκρα για τις γυναίκες.\nΤο επιφανειακώς επεκτεινόμενο μελάνωμα εμφανίζεται ως μια κηλίδα ή πλάκα, με έντονη ποικιλοχρωμία, ακανόνιστα όρια και διάμετρο, που κυμαίνεται από λίγα mm έως αρκετά cm.\nΤι είναι το οζώδες μελάνωμα:\nΤο οζώδες μελάνωμα είναι το δεύτερο σε συχνότητα μελάνωμα αποτελώντας το 15-30% του συνόλου των μελανωμάτων. Πρόκειται για ένα σκούρο μισχωτό ή πολυποειδές οζίδιο, παρ’ όλο που αναφέρονται και αμελανωτικές ποικιλίες, αλλά λιγότερο συχνά. Παρουσιάζει μεγάλη δυσκολία στην έγκαιρη διάγνωσή του. Και ενώ το επιφανειακώς επεκτεινόμενο μελάνωμα και το μελάνωμα επί κακοήθους φακής διαγιγνώσκονται συνήθως πάχους< 1mm, το πάχος του οζώδους μελανώματος κατά τη διάγνωση ξεπερνά συνήθως τα 2mm.\nΤι είναι το μελάνωμα επί κακοήθους φακής;\nΑναπτύσσεται συνήθως σε ηλιοεκτεθειμένες περιοχές ηλικιωμένων ατόμων ως σκούρα καφέ κηλίδα. Οι βλάβες σταδιακά αυξάνουν σε μέγεθος και γίνονται σκουρότερες, ασύμμετρες, με ποικιλοχρωμία και επηρμένες περιοχές, που υποδηλώνουν την κάθετ η ανάπτυξή τους σε έδαφος in situ μελανώματος, που ονομάζεται κακοήθης φακή. Αποτελεί το 10-15% του συνόλου των μελανωμάτων.\nΤι είναι το μελάνωμα των άκρων\nΤο μελάνωμα αυτό αντιπροσωπεύει λιγότερο από το 5% του συνόλου των μελανωμάτων. Αναπτύσσεται συχνότερα σε παλάμες, πέλματα και στο υπονύχιο. Εμφανίζεται ως σκούρη καφέ ή μαύρη κηλίδα ή πλάκα. Αν η βλάβη γίνει επηρμένη, αναπτύσσει εξέλκωση ή έχει διάμετρο>5mm η πιθανότητα διήθησης είναι πολύ μεγάλη.\nΤο υπονύχιο μελάνωμα ξεκινά από τη μήτρα του όνυχα και εμφανίζεται συνήθως σαν μια επιμήκης μαύρη ή καφέ γραμμή, με ή χωρίς ονυχιαία δυστροφία. Κάποιες φορές παρουσιάζεται ως υπονύχια μάζα με ποικίλου βαθμού εξέλκωση και καταστροφή της ονυχιαίας πλάκας. Η βιοψία είναι επιβεβλημένη σε όνυχα με δυσχρωμία, που παρουσιάζει τα παρακάτω χαρακτηριστικά: μαύρο χρώμα, μονήρης, ανομοιογένεια στο χρώμα, αλλαγή στο σχήμα ή στο χρώμα, πλάτος>4mm, ακανόνιστα όρια. Η παρουσία περιωνύχιας δυσχρωμίας (σημείο Hutchinson) αποτελεί επιπρόσθετο διαγνωστικό σημείο μελανώματος.\nΣταδιοποίηση του μελανώματος:\nΈνα από τα σημαντικότερα βήματα μετά τη διάγνωση του μελανώματος είναι η σταδιοποίησή του. Γνωρίζοντας το στάδιο του μελανώματος, μπορούμε να καθορίσουμε την πρόγνωση του και να σχεδιάσουμε την κατάλληλη θεραπεία.\nΠοια είναι η πρόγνωση των ασθενών με μελάνωμα;\nΗ 5ετής επιβίωση των ασθενών εξαρτάται από το στάδιο του μελανώματος και κυμαίνεται από 97% για τους ασθενείς σταδίου 0 έως 10% για τους ασθενείς σταδίου IV.\nΠοια είναι τα μέτρα πρόληψης για την αποφυγή ή την έγκαιρη διάγνωση του μελανώματος;\nΑ) Προστασία από την υπεριώδη ακτινοβολία: Αυτό μπορεί να επιτευχθεί με:\nΤη χρήση κατάλληλου ρουχισμού και καπέλου\nΤην αποφυγή έκθεσης στον ήλιο από τις 10:00-16:00\nΤη σωστή χρήση αντηλιακού προϊόντος\nΒ) Εξέταση από δερματολόγο: Για την έγκαιρη διάγνωση του μελανώματος είναι απαραίτητος ο έλεγχος όλων των βλαβών του δέρματος. Ο έλεγχος των σπίλων και των μορφωμάτων γίνεται κλινικά από το δερματολόγο, ο οποίος μπορεί να βοηθηθεί από διάφορα μέσα όπως η δερματοσκόπηση και η χαρτογράφηση των σπίλων. Η συχνότητα ελέγχου από δερματολόγο κυμαίνεται από 1 φορά το 6μηνο έως 1 φορά ετησίως. Αναλόγως των ευρημάτων μπορεί να χρειαστεί και συχνότερα. Επίσημη ηλικία έναρξης του δερματολογικού ελέγχου δεν υπάρχει. Εντούτοις άτομα με ανοιχτόχρωμη επιδερμίδα οφείλουν να ελέγχονται συχνότερα.\nΓ) Αυτοεξέταση: Η τυπική αυτοεξέταση για έγκαιρη ανίχνευση ύποπτων βλαβών του δέρματος περιλαμβάνει την επισκόπηση της πρόσθιας και οπίσθιας επιφάνειας του κορμού και έπειτα της πλάγιας επιφάνειας αυτού. Οι ασθενείς θα πρέπει έπειτα να συνεχίζουν με την επισκόπηση των παλαμών, των αντιβραχίων, των βραχιόνων και των μασχαλών, των κάτω άκρων, των μεσοδακτύλιων διαστημάτων και των πελμάτων. Τέλος εξετάζεται ο τράχηλος, το τριχωτό της κεφαλής καθώς και οι γλουτοί. Περίπου το 50% των μελανωμάτων στους άντρες εντοπίζονται στον κορμό και το 1/3 αυτών στη ράχη. Αυτό καταδεικνύει τη μέγιστη σημασία αυτοεξέτασης και των οπίσθιων επιφανειών η δυσκολία της οποίας μπορεί να ξεπεραστεί με τη βοήθεια καθρέφτη ή κάποιου συγγενικού προσώπου.\nΤι ακολουθεί τη διάγνωση του μελανώματος;\nAφού διαγνωστεί το μελάνωμα, ακολουθεί η σταδιοποίηση της νόσου. Αναλόγως του σταδίου ακολουθεί κλινικός και απεικονιστικός έλεγχος, ο οποίος καταδεικνύει την παρουσία ή μη λεμφαδενικών και απομακρυσμένων μεταστάσεων. Απομακρυσμένες μεταστάσεις μπορούν να παρουσιαστούν σε όργανα όπως οι πνεύμονες, το ήπαρ, τα οστά, ο εγκέφαλος και άλλα. Αναλόγως του σταδίου, ακολουθεί η επιλογή της κατάλληλης θεραπείας.\nΗ θεραπευτική προσέγγιση απαρτίζεται από τρία σκέλη: 1) τη θεραπεία της πρωτοπαθούς βλάβης που συνίσταται στην ευρεία, θεραπευτική, συμπληρωματική τοπική εκτομή, 2) την αφαίρεση των επιχώριων λεμφαδένων σε περίπτωση που εντοπίζεται μεταστατική νόσος σε αυτούς και 3) τη χορήγηση ή όχι συστηματικής θεραπείας για τυχόν μεταστατική νόσο.\nΠώς θεραπεύεται χειρουργικά το πρωτοπαθές μελάνωμα;\nΗ θεραπεία του μελανώματος ξεκινά με την τοπική εκτομή του, η οποία γίνεται σε όρια υγιούς ιστού. Αφαιρούνται δηλαδή εκτός από τη βλάβη και κάποια χιλιοστά μακροσκοπικά φυσιολογικού δέρματος. Το βάθος της εκτομής φτάνει έως την υποκείμενη περιτονία του μυός. Έτσι μειώνεται η πιθανότητα για τοπική υποτροπή της νόσου στο μέλλον. Αναλόγως με το μέγεθος και τη θέση του ελλείμματος που δημιουργείται από την ευρεία εκτομή του μελανώματος, μπορεί να χρειαστεί πλαστική αποκατάσταση με δερματικό κρημνό ή μόσχευμα.\nΤι γίνεται με τους επιχώριους λεμφαδένες;\nΤο δεύτερο σκέλος της θεραπείας αφορά στην αντιμετώπιση των περιοχικών ή επιχώριων λεμφαδένων. Αν αποδειχθεί η ύπαρξη μετάστασης μετά από κυτταρολογική ή ιστολογική εξέταση ενός επιχώριου ψηλαφητού λεμφαδένα τότε τίθεται η ένδειξη για ριζικό θεραπευτικό λεμφαδενικό καθαρισμό. Σήμερα υπάρχει η δυνατότητα βιοψίας του φρουρού λεμφαδένα, κάτι το οποίο βοηθά στην αποφυγή εκτεταμένων επεμβάσεων λεμφαδενικού καθαρισμού, όταν αυτές δεν απαιτούνται. Ο φρουρός λεμφαδένας είναι αυτός που δέχεται πρώτος τη λεμφική αποχέτευση της περιοχής του μελανώματος και κατ’ επέκταση τα καρκινικά κύτταρα του μελανώματος. Μόνο όταν η ιστολογική εξέταση αποκαλύψει διήθηση του φρουρού λεμφαδένα από τα καρκινικά κύτταρα του όγκου, γίνεται πιο εκτεταμένη επέμβαση, που περιλαμβάνει και την αφαίρεση των επιχώριων λεμφαδένων. Η βιοψία του λεμφαδένα φρουρού συνδυάζεται συνήθως με την ευρεία (συμπληρωματική) εκτομή του μελανώματος και γίνεται τις περισσότερες φορές με γενική αναισθησία. Μερικές φορές μπορεί να γίνει με τοπική ή περιοχική (ραχιαία) αναισθησία. Ο λεμφαδενικός καθαρισμός ωστόσο απαιτεί πάντα γενική αναισθησία.\nΤι γίνεται σε περίπτωση απομακρυσμένων μεταστάσεων;\nΣτην περίπτωση που υπάρχουν απομακρυσμένες μεταστάσεις, δηλαδή σε όργανα όπως οι πνεύμονες, το ήπαρ, τα οστά κλπ, ενδείκνυται συστηματική θεραπεία. Σε σπάνιες περιπτώσεις θα αποφασιστεί η χειρουργική αφαίρεση των δευτεροπαθών εστιών (μεταστάσεων). Σε απουσία απομακρυσμένων μεταστάσεων κατά τη απεικονιστική σταδιοποίηση, η συμπληρωματική ή προληπτική συστηματική ανοσοθεραπεία δύναται να προσφέρει βελτίωση της έκβασης σε ασθενείς υψηλού κινδύνου για υποτροπή της νόσου, όπως σε αυτούς με διηθημένους λεμφαδένες ή/και μελάνωμα μεγάλου πάχους. Η θεωρία είναι ότι με τη χορήγηση ιντερφερόνης-α αυξάνεται η δράση του ανοσολογικού συστήματος του ίδιου του ασθενή για την εξαφάνιση τυχών μικρομεταστάσεων, οι οποίες ακόμα και εάν δεν είναι κλινικά και απεικονιστικά αντιληπτές, μπορούν να δημιουργήσουν κανονικές μεταστάσεις στο μέλλον.\nΤο ακανθοκυτταρικό καρκίνωμα (ΑΚΚ) αποτελεί τον 2ο σε συχνότητα κακοήθη όγκο της επιδερμίδας, που παρουσιάζεται με ποικιλία κλινικών εκδηλώσεων. Σε αντίθεση με το βασικοκυτταρικό καρκίνωμα, αναπτύσσεται σε έδαφος δερματικών αλλοιώσεων κυρίως από την ηλιακή ακτινοβολία και εμφανίζει μεγαλύτερες πιθανότητες μετάστασης (2-5%). Τα νεοπλασματικά κύτταρα του ΑΚΚ μοιάζουν με αυτά της ακανθωτής στιβάδας της επιδερμίδας, εξ’ ου και η ονομασία του. Η θεραπεία του ενδείκνυται σε πρώιμο στάδιο πριν ο όγκος οδηγήσει σε τοπική ιστική καταστροφή και μετάσταση. Επιπρόσθετα η έγκαιρη θεραπεία παρέχει τη δυνατότητα πλήρους ίασης.\nΣυνήθεις ερωτήσεις που αφορούν στο ακανθοκυτταρικό καρκίνωμα;\nΠοιες είναι οι συνήθεις θέσης εντόπισης του ΑΚΚ;\nΤο ΑΚΚ μπορεί να αναπτυχθεί οπουδήποτε στο σώμα όπως στην κεφαλή, στον κορμό, στα άκρα, στο στοματικό βλεννογόνο, στη γεννητική χώρα και περιωνύχια με προτίμηση σε περιοχές εκτεθειμένες στην ηλιακή ακτινοβολία.\nΟι γεννητικές και περιωνύχιες βλάβες είναι σχετικά σπάνιες και συνήθως σχετίζονται με λοίμωξη από υψηλού κινδύνου ιό των ανθρωπίνων θηλωμάτων (HPV). Όγκοι στην περιοχή του ωτός, στην προωτιαία περιοχή ή σε δερματοβλεννογόνιες επιφάνειες (χείλη, γεννητικά όργανα και περιπρωκτική χώρα) είναι περισσότερο επιθετικοί με πιθανότητα μετάστασης 10-30%.\nΠώς εκδηλώνεται στο δέρμα το ΑΚΚ;\nΗ κλινική εικόνα του ακανθοκυτταρικού καρκινώματος εξαρτάται από το είδος της βλάβης και την εντόπιση τους:\nΑ) ΑΚΚ in situ (Nόσος του Βοwen): Περιορίζεται μέσα στην επιδερμίδα. Εμφανίζεται σαν μια καλά αφοριζόμενη κηλίδα ή πλάκα. Οι βλάβες είναι συχνά ερυθηματώδεις, στο χρώμα του δέρματος ή σκουρόχρωμες. Αναπτύσσονται αργά και συνήθως δεν προκαλούν συμπτώματα.\nΒ) Ερυθροπλακία: Ονομάζεται το ΑΚΚ in situ στη βάλανο του πέους ή στα μικρά χείλη του αιδοίου. Πρόκειται για μια σαφώς αφοριζόμενη, λεία, ερυθρή κηλίδα ή πλάκα με πιθανά συμπτώματα πόνου, αιμορραγίας, κνησμού.\nΓ) Διηθητικό ΑΚΚ: Η κλινική εικόνα του διηθητικού ΑΚΚ εξαρτάται από το βαθμό διαφοροποίησης. Το καλά διαφοροποιημένο ΑΚΚ (λιγότερο επιθετικό) εμφανίζεται συνήθως σαν σκληρή βλατίδα, πλάκα ή οζίδιο με λέπι ή υπερκεράτωση. Η βλάβη μπορεί να διαβρωθεί ή να εξελκωθεί, μπορεί να φέρει εφελκίδα στο κέντρο και να έχει σκληρό, επηρμένο χείλος. Κεράτινο υλικό μπορεί να εξαχθεί από το κέντρο ή την περιφέρεια της βλάβης.\nΣε αντίθεση, το αδιαφοροποίητο ΑΚΚ (περισσότερο επιθετικό) συνίσταται από σαρκώδεις, κοκκιώδεις, εύθρυπτες, διαβρωτικές βλατίδες και οζίδια, χωρίς υπρκεράτωση. Έλκωση με νεκρωτική βάση, αιμορραγία και εφελκιδοποίηση μπορεί επίσης να παρατηρηθούν.\nΤο ΑΚΚ δίνει μεταστάσεις και πού;\nΤο ΑΚΚ είναι ένας μεταστατικός όγκος του δέρματος. Οι πιο συχνές μεταστάσεις του ΑΚΚ παρατηρούνται στους περιοχικούς λεμφαδένες. Άλλες πιθανές περιοχές είναι: πνεύμονες, ήπαρ, εγκέφαλος, δέρμα, οστά. Μπορούν να εμφανιστούν σαν ερυθηματώδεις βλατίδες ή οζίδια, που μιμούνται τις πρωταρχικές βλάβες του δερματικού ΑΚΚ.\nΠώς τίθεται η διάγνωση του ΑΚΚ;\nΠαρ’ όλο που η διάγνωση τίθεται πολλές φορές από την κλινική εικόνα, η ιστοπαθολογική εξέταση βοηθά στην επιβεβαίωση αυτής, αλλά και στην εκτίμηση περινευρικής διήθησης, στον καθορισμό του βαθμού διαφοροποίησης και του βάθους των βλαβών, παράγοντες σημαντικοί για τη σταδιοποίηση και την πρόγνωση.\nΤι ακολουθεί μετά τη διάγνωση του ΑΚΚ;\nΜετά τη διάγνωση του το ΑΚΚ θα πρέπει να εξαιρεθεί πλήρως, αν αυτό είναι εφικτό. Οι ασθενείς θα πρέπει να υποβάλλονται σε προσεκτική δερματολογική κλινική εξέταση και ψηλάφηση των περιοχικών λεμφαδένων για ανίχνευση επιπρόσθετων δερματικών ακανθοκυτταρικών καρκίνων και κλινικών σημείων μεταστατικής νόσου. Υποβάλλονται επίσης σε υπερηχογράφημα των περιοχικών λεμφαδένων, ενώ ο περαιτέρω απεικονιστικός έλεγχος διενεργείται επί προχωρημένων ΑΚΚ και επί ενδείξεων μεταστατικής νόσου.\nΠώς αντιμετωπίζεται το ΑΚΚ;\nΟ κίνδυνος τοπικής υποτροπής και περιοχικής ή απομακρυσμένης μετάστασης αποτελεί καθοριστικό παράγοντα επιλογής της θεραπευτικής μεθόδου. Χαρακτηριστικά του όγκου που καθορίζουν την πιθανότητα υποτροπής και μετάστασης αποτελούν η εντόπιση, το μέγεθος, τα ιστολογικά χαρακτηριστικά του όγκου καθώς και οι συνοσηρότητες του ασθενούς. Υψηλού κινδύνου ΑΚΚ είναι αυτό με χαρακτηριστικά επιθετικής συμπεριφοράς.\nΟι θεραπευτικές επιλογές του ΑΚΚ είναι:\nΤοπική θεραπεία (5FU ή ιμικουϊμόδη)\nΧειρουργική αφαίρεση: Αποτελεί μέθοδο εκλογής τόσο για χαμηλού όσο και για υψηλού κινδύνου ΑΚΚ. Μπορεί να διενεργηθεί σε επίπεδο εξωτερικού ιατρείου με τοπική αναισθησία. Είναι καλά ανεκτή και αποτελεσματική και η πλήρης εξαίρεση του όγκου επιβεβαιώνεται από την ιστολογική εξέταση.\nΚρυοθεραπεία: Η κρυοθεραπεία καταστρέφει κακοήθη κύτταρα με εφαρμογή ψύχους τοπικά. Η μέθοδος αυτή επιλέγεται για μικρού μεγέθους, σαφώς αφοριζόμενο και χαμηλού κινδύνου ΑΚΚ. Συνήθως εφαρμόζεται υγρό άζωτο στον όγκο και στο πέριξ αυτού υγιές δέρμα (με όριο ≥3mm από αυτόν). Ο θάνατος των κυττάρων του όγκου επέρχεται λόγω σχηματισμού ενδοκυττάριων και εξωκυττάριων παγοκρυστάλλων, της υπερτονικότητας, της αγγειακής στάσης και της καταστροφής της φωσφολιπιδικής μεμβράνης. Η κρυοθεραπεία δεν επιτρέπει ιστολογική επιβεβαίωση πλήρους καταστροφής. Πλεονεκτήματά της αποτελούν το χαμηλό κόστος, η ταχύτητα και η μη ανάγκη για αναισθησία. Επακόλουθα της μεθόδου είναι το τοπικό οίδημα, ο πόνος, ο τοπικός σχηματισμός φυσαλίδας με συνοδό ορόρροια, η εφελκιδοποίηση και η εξέλκωση, που υποχωρούν σε 4-6 εβδομάδες καταλείποντας πιθανόν υπομελάγχρωση, παροδική αλωπεκία ή υπερτροφική ουλή. Ο χρόνος αποκατάστασης είναι μεγαλύτερος για τα κάτω άκρα. Η κρυοθεραπεία δεν ενδείκνυται για υποτροπιάζοντα, μεγάλου μεγέθους, διηθητικό, μη καλά αφοριζόμενο, υψηλού κινδύνου ΑΚΚ λόγω του αυξημένου κινδύνου τοπικής υποτροπής και μετάστασης.\nΗλεκτροχειρουργική: Εφαρμόζεται για μικρούς, επιφανειακούς, καλά αφοριζόμενους, δερματικούς ΑΚΚ που εντοπίζονται σε περιοχές χαμηλού κινδύνου. Πρόκειται για μία σχετικά γρήγορη, καλά ανεκτή μέθοδο, η οποία μπορεί να εφαρμοστεί σε επίπεδο εξωτερικού ιατρείου και «σέβεται» τον παρακείμενο υγιή ιστό. Ο αριθμός των επιπλοκών είναι πολύ μικρός, το κόστος χαμηλό και τα αισθητικά αποτελέσματα πολύ ικανοποιητικά. Όπως με την κρυοθεραπεία έτσι και με την ηλεκτροχειρουργική το βασικό μειονέκτημα είναι η μη δυνατότητα ιστολογικής επιβεβαίωσης επαρκούς θεραπείας. Αντενδείκνυται σε υποτροπιάζοντα, μεγάλου μεγέθους και μη καλά αφοριζόμενο ΑΚΚ, όπως και για όγκο που διηθεί τους υποδόριους ιστούς. Θα πρέπει να αποφεύγεται επίσης και σε όγκους που εντοπίζονται στη μέση γραμμή του προσώπου (μύτη, ρινοχειλικές αύλακες, έσω κανθός).\nΑκτινοθεραπεία: Αποτελεί θεραπευτική μέθοδο εκλογής για την αντιμετώπιση αρχικού σταδίου, μικρού μεγέθους, καλά αφοριζόμενου, πρωτοπαθούς δερματικού ΑΚΚ. Παρ’ όλα αυτά εξαιτίας των μακροπρόθεσμων ανεπιθύμητων ενεργειών της θεραπείας επιλέγεται κυρίων για ηλικιωμένους ασθενείς, καθώς και για αυτούς που αντενδείκνυται να χειρουργηθούν. Ένα από τα σημαντικότερα πλεονεκτήματα της ακτινοθεραπείας είναι ότι «σέβεται» τον φυσιολογικό υγιή ιστό γι’ αυτό και παρέχει καλά αισθητικά αποτελέσματα σε όγκους που εντοπίζονται γύρω από τα χείλη, τη μύτη και τις βλεφαρίδες. Τα μειονεκτήματα της μεθόδου είναι η αδυναμία ιστολογικού ελέγχου αποτελεσματικότητας, το υψηλό κόστος σε σχέση με τις προηγούμενες θεραπείες και οι μακροπρόθεσμες και βραχυπρόσθεσμες ανεπιθύμητες ενέργειες που προκύπτουν από την ακτινοβολία. Επίσης έχει βρεθεί ότι η υποτροπή του ΑΚΚ μετά από ακτινοθεραπεία συμπεριφέρεται πιο επιθετικά απ’ ότι μετά από χειρουργική εκτομή.\nόγκοι εντοπιζόμενοι σε παλάμες και πέλματα\nασθενείς ηλικίας <40-50 ετών: λόγω πιθανού κινδύνου ανάπτυξης δευτεροπαθούς κακοήθειας από την ακτινοβολία\nβλάβες στη μύτη και τα αυτιά: η εφαρμογή ακτινοβολίας σε χόνδρινες και οστικές δομές είναι ιδιαίτερα επώδυνη και μπορεί να οδηγήσει σε νέκρωση\nυποτροπή ΑΚΚ που έχει ήδη ακτινοβοληθεί: λόγω της πιθανής καταστροφής υγιούς ιστού από την τοπική συσσώρευση ακτινοβολίας\nΗ ακτινοθεραπεία γενικά δεν χρησιμοποιείται ως μονοθεραπεία σε υποτροπιάζον ΑΚΚ, μεγάλου μεγέθους ή μη καλώς αφοριζόμενες βλάβες καθώς τα ποσοστά θεραπείας σε αυτές τις περιπτώσεις είναι ιδιαίτερα χαμηλά συγκριτικά με τη χειρουργική εκτομή.\nΤοπική 5FU: Χρησιμοποιείται πολύ συχνά για τη θεραπεία των ακτινικών κερατώσεων και για τη θεραπεία του ΑΚΚ in situ, όταν δεν ενδείκνυνται άλλες θεραπευτικές επιλογές. Είναι ιδιαίτερα χρήσιμη σε περιοχές που η μετεγχειρητική αποκατάσταση κρίνεται δύσκολή, όπως στα κάτω άκρα ηλικιωμένων ασθενών και ασθενών με φλεβική ανεπάρκεια κάτω άκρων. Για το ΑΚΚ in situ εφαρμόζεται κρέμα 5FU 5% 2 φορές ημερησίως για 4-8 εβδομάδες. Ο κύκλος αυτός μπορεί να επαναληφθεί σε υπολειπόμενες ή υποτροπιάζουσες βλάβες. Η αποτελεσματικότητα της θεραπείας αυξάνεται με επικάλυψη της βλάβης μετά την εφαρμογή της κρέμας ή με την ταυτόχρονη επάλειψη ενός τοπικού κερατολυτικού παράγοντα ή ρετινοϊκού οξέος. Φλεγμονώδης αντίδραση αναμένεται μετά την εφαρμογή 5FU και η απουσία αυτής σχετίζεται με χαμηλή απάντηση στη θεραπεία. Μετά τη διακοπή της η επούλωση συμβαίνει συνήθως εντός 2 ή περισσότερων εβδομάδων καταλείποντας ερύθημα και υπερμελάγχρωση που υποχωρούν σταδιακά. Τα ικανοποιητικά αισθητικά αποτελέσματα αποτελούν πρωταρχικό πλεονέκτημα της θεραπείας. Ιδιαίτερη προσοχή πρέπει να δίνεται στην εφαρμογή της κρέμας σε περιοχές γύρω από τα μάτια, τη μύτη και τα χείλη λόγω αυξημένης ευαισθησίας. Επιπρόσθετα οι ασθενείς πρέπει να αποφεύγουν την έκθεση στην ηλιακή ακτινοβολία κατά τη διάρκεια της θεραπείας.\nΦωτοδυναμική θεραπεία: Μπορεί να χρησιμοποιηθεί για τη θεραπεία του ΑΚΚ in situ αλλά όχι του διηθητικού ΑΚΚ. Ο μηχανισμός δράσης της βασίζεται στην ικανότητα των πορφυρινών να προκαλούν κυτταροτοξικότητα μετά από διέγερση με ακτινοβολία κατάλληλου μήκους κύματος. Κλινικά μειονεκτήματα της θεραπείας αποτελούν ο μεγάλος αριθμός συνεδριών και η σχετική δυσανεξία.\nΙμικουϊμόδη: Είναι ένας τοπικός διεγέρτης του ανοσιακού συστήματος που χρησιμοποιείται στη θεραπεία οξυτενών κονδυλωμάτων, ακτινικών κερατώσεων και επιφανειακών βασικοκυτταρικών καρκινωμάτων. Έχει επίσης αποδειχθεί χρήσιμη στη θεραπεία ΑΚΚ in situ. Το διάστημα εφαρμογής της ποικίλλει. Χρειάζεται συνήθως καθημερινή εφαρμογή για 6-16 εβδομάδες. Η διάρκεια θεραπείας είναι μεγαλύτερη από αυτή με την τοπική 5FU και η φλεγμονώδης απάντηση μπορεί να είναι ιδιαίτερα έντονη. Η καθημερινή εφαρμογή της ιμικουϊμόδης έχει συνδυαστεί επιτυχώς με την τοπική εφαρμογή της 5FU για τη θεραπεία ασθενών που δεν ανταποκρίθηκαν στη μονοθεραπεία με έναν από τους δύο παράγοντες.\nΠοια είναι η πρόγνωση του ΑΚΚ;\nΗ συνολική πρόγνωση για ασθενείς με πρωτοπαθή ΑΚΚ είναι άριστη με 5ετή επιβίωση >90%. Όταν η αρχική θεραπεία αποτύχει η νόσος είναι πιο πιθανό να υποτροπιάσει τοπικά ή σε περιοχικούς λεμφαδένες με ποσοστό 75% για τα πρώτα 2 χρόνια και 95% για τα πρώτα 5 χρόνια. Τα ποσοστά μετάστασης για τον πρωτοπαθή ΑΚΚ ανέρχονται σε 2-5%. Η μετάσταση στους περιοχικούς λεμφαδένες καθιστά τον ασθενή πιο επιρρεπή για επακόλουθη απομακρυσμένη μετάσταση. Το 85% των μεταστάσεων αφορά τους περιοχικούς λεμφαδένες και το 15% απομακρυσμένα όργανα, όπως οι πνεύμονες, το ήπαρ, ο εγκέφαλος, το δέρμα και τα οστά. Για τους ασθενείς με απομακρυσμένες μεταστάσεις η 5ετής επιβίωση είναι <10%.\nΠώς γίνεται η παρακολούθηση ατόμων με ιστορικό ΑΚΚ;\nΑσθενείς που θεραπεύτηκαν για ΑΚΚ χρειάζονται παρακολούθηση για έγκαιρη ανίχνευση και αντιμετώπιση των σχετιζόμενων με τη θεραπεία επιπλοκών, τοπικών ή περιοχικών υποτροπών και πιθανής εμφάνισης νέων δερματικών καρκίνων. Συστήνεται επανεξέταση κάθε 3-6 μήνες για τα πρώτα δύο χρόνια και έπειτα 1 φορά το χρόνο.


Το Βρετανικό Κοινοβούλιο παίρνει την κατάσταση στα χέρια του - ΠΑΤΡΙΣ\nΤο Βρετανικό Κοινοβούλιο παίρνει την κατάσταση στα χέρια του\nΔεύτερη ήττα μέσα σε 24 ώρες υπέστη ο πρωθυπουργός του Ηνωμένου Βασίλειου Μπόρις Τζόνσον, καθώς τα μέλη της Βουλής των Κοινωτητων υπερψήφισαν την πρόταση νόμου που καθιστά αδύνατη την έξοδο της χώρας από την Ευρωπαϊκή Ένωση χωρίς συμφωνία.\nΟι Βρετανοί βουλευτές αποφάσισαν να πάρουν στα χέρια τους τη διαδικασία εξόδου του Ηνωμένου Βασιλείου από την ΕΕ αναγκάζοντας την οποία κυβέρνηση της χώρας να επιλέξει συμβιβασμό και όχι ρήξη με τις Βρυξέλλες.\nΟι Βρετανοί βουλευτές υπερψήφισαν το νομοσχέδιο που αποκλείει την άτακτη έξοδο της χώρας από την ΕΕ με 329 ψύφους υπέρ και 300 κατά, γεγονός που σημαίνει ότι ο Τζόνσον «έχασε» ακόμα έναν βουλευτή του σε σχέση με την πρώτη ψηφοφορία.\nΆναψαν τα αίματα στη Βουλή των Κοινοτήτων με τον Βρετανό πρωθυπουργό, Μπόρις Τζόνσον, να ξεκινά την ομιλία του σε έντονο ύφος ξεσπαθώνοντας κατά του ηγέτη των Εργατικών.\n«Θα βγάλω την Βρετανία από την Ε.Ε έως την 31η Οκτωβρίου», τόνισε ο Τζόνσον ενώ κάλεσε τον ηγέτη των Εργατικών, Τζέρεμι Κόρμπιν, να σταματήσει να σαμποτάρει τη συμφωνία με τις Βρυξέλλες για το Brexit.\nΕπιπλέον, του ζήτησε να συμφωνήσει με το ενδεχόμενο των πρόωρων εκλογών στις 15 Οκτωβρίου αφήνοντας τους Βρετανούς να αποφασίσουν για το νόμο που μπλοκάρει το Brexit χωρίς συμφωνία.\n«Ο Κόρμπιν φοβάται… Πιστεύει ότι οι φίλοι του Ηνωμένου Βασιλείου βρίσκονται στο Παρίσι, το Βερολίνο και στην Ουάσινγκτον» δήλωσε ο Βρετανός πρωθυπουργός.\nΑπό την πλευρά του, ο ηγέτης των Εργατικών, Τζέρεμι Κόρμπιν, υποστήριξε ότι σε καμία περίπτωση δεν μπορεί να κατηγορηθεί για υπονόμευση των διαπραγματεύσεων για το Brexit επειδή πολύ απλά δεν διεξάγονται διαπραγματεύσεις μεταξύ Λονδίνου και Βρυξελλών.\n«Είσαι κότα» είπε ο Μπόρις Τζόνσον απευθυνόμενος στον ηγέτη των Εργατικών, Τζέρεμι Κόρμπιν, κατηγορώντας τον ότι θέλει να μπλοκάρει τις πρόωρες εκλογές.\nΟ Τζόνσον υποστήριξε ότι η οικονομική πολιτική του ηγέτη των Εργατικών είναι «σκατά».\nΟ Μπόρις Τζόνσον χαρακτήρισε «νομοσχέδιο παράδοσης» στην Ευρωπαϊκή Ενωση το σχέδιο της αντιπολίτευσης για να προληφθεί ένα Brexit χωρίς συμφωνία.\nΙδανικός προορισμός και το φθινόπωρο η Κρήτη\nΑΠΟΔΟΣΗ: Ιστορικό ρεκόρ για το 10ετές ομόλογο\nΜε τον νόμο ΣΥΡΙΖΑ οι επόμενες εκλογές\nΣτις επενδύσεις από το εξωτερικό προσβλέπει ο Μητσοτάκης\nΕΠΙΘΕΣΗ: Χάκερς «χτύπησαν» ελληνικές σελίδες\nΗ Ελλάδα στις… ελαττωματικές δημοκρατίες\nΑπελευθερώθηκαν οι 5 Έλληνες ναυτικοί


ΛΕΜΟΝΙ ΤΟ ΘΑΥΜΑΤΟΥΡΓΟ!!! | Μαγειρική Πανδαισία\nΛΕΜΟΝΙ ΤΟ ΘΑΥΜΑΤΟΥΡΓΟ!!!\nΔιατροφή 14/12/2012 Σχόλια 2\nΕυχαριστούμε πολύ για αυτό το άρθρο τον Δημήτρη Μανουσάκη που μας το έστειλε!!\n← ΤΑ ΑΥΓΑ ΣΤΗ ΔΙΑΤΡΟΦΗ ΜΑΣ!!\nΟ ΔΙΑΓΩΝΙΣΜΟΣ ΤΗΣ ΜΑΓΕΙΡΙΚΗΣ ΠΑΝΔΑΙΣΙΑΣ!!! →\n2 thoughts on “ΛΕΜΟΝΙ ΤΟ ΘΑΥΜΑΤΟΥΡΓΟ!!!”\nDimitris Manousakis 14/12/2012 στο 3:31 μμ Reply\nΠολύ καλό!!! Το έβαλα στη κατάψυξη και γίνεται τέλειο για χρήση. Πρόσθεσα σε ένα ποτήρι νερό λίγο και το νερό πήρε ωραίο άρωμα και απίθανη γεύση..\nΜαγειρική Πανδαισία 14/12/2012 στο 4:10 μμ Reply\nEυχαριστούμε πολύ για αυτό το πολυτιμο αρθρο που μας έστειλες!! Θα το εφαρμόσω και εγώ!!!


Το άλλο καμάρι του Σικάγο - Onsports.gr\nΓιάννης Ασκούνης\t25 Φεβρουαρίου 2011, 05:43\nΤο άλλο καμάρι του Σικάγο\nΤην στιγμή που οι συντοπίτες Μπουλς αντιμετώπιζαν τους Χιτ, οι Blackhawks κέρδιζαν 3-0 μέσα στην έδρα των Predators.\nH εξίσου αγαπημένη ομάδα των πολιτών του Σικάγο κατέκτησε το Stanley Cup την σεζόν 2009-10, αλλά φέτος δίνουν μάχη να προλάβουν τα πλέι-οφ. Μετά την νίκη επί των Nashville Predators έφτασαν τους 70 βαθμούς και περιέπλεξαν ακόμα περισσότερο την βαθμολογική κατάσταση στις κρίσιμες θέσεις της δυτικής περιφέρειας.\nΤο σκορ άνοιξε στο τέλος της πρώτης περιόδου, με γκολ του Tomas Kopecky. Στην συνέχεια οι φιλοξενούμενοι προστάτεψαν τον Corey Crawford με σωστό αμυντικό παιχνίδι μέχρι να γίνει το 2-0 στο τρίτο λεπτό του τρίτου εικοσαλέπτου. Το τελικό 3-0 διαμορφώθηκε 31 δευτερόλεπτα πριν την λήξη, καθώς ο Patrick Sharp σκόραρε σε άδεια εστία.


Τουρισμός και θαλάσσια χελώνα, σύμμαχοι ή ανταγωνιστές;\nΠέντε προβλήματα και πέντε λύσεις\nΕίναι γεγονός πως αρκετές ήσυχες και αμμώδεις παραλίες, στις οποίες οι θαλάσσιες χελώνες επιλέγουν να εναποθέσουν τα αυγά τους εδώ και χιλιετίες, συγκαταλέγονται πλέον στους πιο δημοφιλείς τουριστικούς προορισμούς παγκοσμίως. Οι πληθυσμοί της θαλάσσιας χελώνας σε τέτοιου είδους περιοχές, υφίστανται σημαντική μείωση, εφόσον η υπέρμετρη τουριστική ανάπτυξη στους βιότοπους αναπαραγωγής της, επιφέρει σημαντική υποβάθμιση των παραλιών και αλλοιώνει το φυσικό οικοσύστημα, που είναι απαραίτητο για την επιβίωσή της.\nΈνα τέτοιο παράδειγμα, αναφέρει ο Σύλλογος για την Προστασία της Θαλάσσιας Χελώνας «Αρχέλων», αποτελεί και το νησί της Κρήτης, στην οποία φιλοξενείται ένα αξιοσημείωτο ποσοστό του πληθυσμού της θαλάσσιας χελώνας Caretta caretta, που έχει παραμείνει στη Μεσόγειο. Ο πληθυσμός αυτός μειώνεται αισθητά χρόνο με το χρόνο και απαντάται κυρίως στα παράλια ανατολικά του Ρεθύμνου, τα παράλια δυτικά των Χανίων και στον κόλπο της Μεσσαράς, όπου οι τουριστικές δραστηριότητες είναι ιδιαίτερα αναπτυγμένες.\nΑναπόφευκτα, η σχέση μεταξύ του τουρισμού και της θαλάσσιας χελώνας μπορεί να θεωρηθεί ανταγωνιστική, τουλάχιστον σε πρώτο επίπεδο. Παρόλα αυτά, ο τουρισμός και η θαλάσσια χελώνα μπορούν να γίνουν σύμμαχοι και να συνυπάρξουν αρμονικά, αν ακολουθηθούν λύσεις οικονομικές, που βασίζονται στην εκπόνηση απλών κανόνων για τις δραστηριότητες κατά μήκος των ακτών, όπως ενδεικτικά παρουσιάζονται παρακάτω.\nΗ ύπαρξη μεγάλου αριθμού επίπλων θαλάσσης (π.χ. ομπρέλες, ξαπλώστρες, θαλάσσια σπορ) στις παραλίες ωοτοκίας, αφενός μειώνει την έκταση της παραλίας που είναι διαθέσιμη για ωοτοκία, ενώ παράλληλα αποτελεί εμπόδιο για τη πρόσβαση των θηλυκών χελωνών που επιδιώκουν να φωλεοποιήσουν. Τα διαχειριστικά μέτρα που μπορούν να ληφθούν στη περίπτωση αυτή είναι η απομάκρυνση των επίπλων θαλάσσης εκτός αμμώδους παραλίας, πριν τη δύση του ήλιου, που ωοτοκούν οι θαλάσσιες χελώνες. Επιπλέον, η μείωση της πρόσβασης των θαλάσσιων χελωνών στην παραλία, μπορεί να επιτευχθεί με την τοποθέτηση των ομπρελών και ξαπλωστρών σε σταθερά σημεία και σε άξονες κάθετους προς το κύμα.\nΟι παράκτιες κατασκευές (προστατευτικοί τοίχοι, κτίρια, εγκαταστάσεις αναψυχής, αμμοληψίες), έχουν προκαλέσει σοβαρή αλλοίωση στα φυσικά χαρακτηριστικά της παράκτιας ζώνης, καθώς και μακροχρόνια διάβρωση των παραλιών της Κρήτης. Η καταστροφή των αμμοθινών (που βρίσκονται στο πίσω μέρος της παραλίας) από τις παράκτιες κατασκευές οδηγεί στη σταδιακή διάβρωση και κατ’ επέκταση στην εξαφάνιση των παραλιών, εφόσον τα φυσικά αυτά οικοσυστήματα λειτουργούν ως φυσικοί ταμιευτήρες ιζήματος και επί της ουσίας «ανακατασκευάζουν» τα συστήματα άμμου. Για το λόγο αυτό, συνίσταται η κατασκευή κτισμάτων τουλάχιστον 100 μέτρα μακριά από τη παραλία, προκειμένου να προστατευτούν τόσο οι παραλίες ωοτοκίας όσο και τα κτίσματα, τα οποία κινδυνεύουν ούτως ή άλλως από τη σταδιακή διάβρωση.\nΟι καθαρισμοί παραλιών με βαρέα οχήματα (από σκουπίδια, φύκια) γίνονται συνήθως πριν την έναρξη ή μετά το τέλος της περιόδου ωοτοκίας (1/5-31/10). Ωστόσο πολλές φορές, οι καθαρισμοί αυτοί πραγματοποιούνται εντός της περιόδου ωοτοκίας. Τα οχήματα καθαρισμού στην παραλία συμπιέζουν την άμμο με αποτέλεσμα οι θηλυκές χελώνες να μην μπορούν να σκάψουν για να γεννήσουν και τα χελωνάκια να μην μπορούν να φτάσουν στην επιφάνεια της άμμου, με αποτέλεσμα να εγκλωβίζονται και να πεθαίνουν. Επιπλέον, μπορούν να καταστρέψουν τις φωλιές που βρίσκονται σε βάθος 20-40 εκ. (σπάνε τα αυγά). Ο χειρονακτικός καθαρισμός κατά την περίοδο ωοτοκίας, η τοποθέτηση ικανού αριθμού κάδων απορριμμάτων και η τακτική περισυλλογή των σκουπιδιών, διασφαλίζει την καθαριότητα της ακτής, χωρίς να την αλλοιώνει.\nΗ αυξημένη τουριστική χρήση των παραλιών ωοτοκίας μπορεί να επιφέρει αρνητικές επιπτώσεις στις χελώνες που ωοτοκούν, στα εκκολαπτόμενα αυγά και στους νεοσσούς. Όχληση, κυρίως κατά τη διάρκεια της νύχτας, όπως π.χ. κυκλοφορία πεζών, φωτιές, χρήση φακών και φωτογραφικών φλας, beach parties μπορούν να αποπροσανατολίσουν τους νεοσσούς και να αποτρέψουν τη φωλεοποίηση των θηλυκών. Συνεπώς, συστήνεται η αποφυγή της έντονης χρήσης των παραλιών ωοτοκίας από ανθρώπους, γεγονός που μπορεί να επιτευχθεί με την ενημέρωσή τους για τη θαλάσσια χελώνα και την ευαίσθητη φύση της κατά την ωοτοκία.\nΣύμφωνα, λοιπόν, με τα παραπάνω, καταλήγει ο «Αρχέλων», γίνεται εμφανές πως η υιοθέτηση λύσεων που βασίζονται σε μια σταθερή και αποφασισμένη προσπάθεια δημιουργίας μιας ευαίσθητης και υπεύθυνης πολιτικής και κοινωνικής διαδικασίας, μπορεί να οδηγήσει στη συνύπαρξη του τουρισμού με την θαλάσσια χελώνα. Με την ενεργό συμμετοχή των τοπικών αρχών, του ντόπιου πληθυσμού, των επιχειρηματιών και των τουριστών, μπορεί να επιτευχθεί η διάσωση και διατήρηση του θαλάσσιου πληθυσμού, ενώ παράλληλα η παρουσία των θαλάσσιων χελωνών μπορεί να συμβάλει στη προώθηση του τουρισμού και να ευνοήσει την ευαισθητοποίηση και τον εμπλουτισμό των εμπειριών των επισκεπτών παραθεριστών.\nΤουρισμός και θαλάσσια χελώνα, σύμμαχοι ή ανταγωνι......


ΕΓΩ Ο ΤΖΟ ΚΑΙ ΟΙ ΜΠΑΤΣΟΙ!!!!!! - Σελίδα 5 - ourdogs Gr\nΔημοσίευση από zar » 03 Φεβ 2011, 22:03\nκαψοραχη » 03 Feb 2011, 21:40 έγραψε: Μιχαλη...δεν απαντησα σε σενα.....\nΕγγραφή: 03 Σεπ 2010, 13:42\nΔημοσίευση από brenda » 03 Φεβ 2011, 23:00\nκαψοραχη » 03 Feb 2011, 20:29 έγραψε: Pουλα...δεν θα συνεχισω την κουβεντα γιατι ειναι μεγαλη και αφορα αλλα φορουμς με αλλη θεματολογια....σε σεβομαι και δεν ηθελα να σε προσβαλλω...την γνωμη μου ελεγα και επιμενω σε αυτην....η πεινα και η δυστυχια και το ανελεητο κυνηγητο οπως και στα αδεσποτα δημιουργει πλασματα φοβικα,πεινασμενα και αγρια.....αληθεια η συμβιωση με σκυλο δεν στο διδαξε? τα αδεσποτουλια τα επιθετικα τι ειναι? τελειωνω λοιπον την συζητηση περι αλλοδαπων εδω γιατι εγω και εσυ σε αυτο το θεμα δεν θα συναντηθουμε ΠΟΥΘΕΝΑ.....αυτο ομως δεν σημαινει και τιποτα\nΥΓ....τα υπολοιπα με "μυρωμενων" και "αμυρωτων" ανθρωπων που βρωμανε δεν θα τα σχολιασω καθολου....\nΟκ,λήγει φιλικά η διαφωνία μας (παρεπιπτόντως η συμβίωση με σκύλο μου δίδαξε πόσο ανώτερα πλάσματα από μας είναι αυτά και πως δε δαγκώνουν το χέρι που τα ταϊζει-όχι όπως κάνουν πολλοί άνθρωποι) και για οποιαδήποτε "σύγκρουση" στο μέλλον,προσωπικά...\nΕγγραφή: 17 Μαρ 2010, 21:26\nΔημοσίευση από blondie » 05 Απρ 2011, 03:20\nΤελικά, οι στολές, άλλους τους φτιάχνουν και άλλους τους εξαγριώνουν.\nΚαι ο δικός μου, βλέπει μπάτσο και αρχίζει τα γρυλλίσματα και τα ( και καλά ) άγρια γαβγίσματα η μισοριξιά. Δεν τους χωνεύει τους μπάτσους.\n( Βέβαια, δεν τον πολυσυμπαθούν και αυτοί, μόλις ακούσουν να τον φωνάζω "Μολότοφ" )\nΔημοσίευση από mariag » 05 Απρ 2011, 10:46\nblondie έγραψε: ( Βέβαια, δεν τον πολυσυμπαθούν και αυτοί, μόλις ακούσουν να τον φωνάζω "Μολότοφ" )\nΕγγραφή: 28 Μαρ 2011, 13:34\nΤοποθεσία: Νεάπολη Νίκαιας\nΔημοσίευση από nanouka_ricky » 05 Απρ 2011, 11:09\nΕχω λιωσει στο γελιο πρωινιατικα\nΟ δικος μου (μια σταλια σκατουλακι...και κατα φαντασιαν λυκοσκυλο ) δεν αντεχει τους πακιστανους.\nΜολις δει πακιστανο αρχιζει και γαυγιζει σαν τρελος!!!δεν του εχω μαθει εγω ΤΙΠΟΤΑ τετοιο!!!!!Φανταστειτε λοιπον τι γινεται οταν εχω το Ρικι στο αυτοκινητο και σταματαω για βενζινη!!!!Πανικος!!!!!!!!!\nΔημοσίευση από Pats » 05 Απρ 2011, 12:40\nΕγώ πάντως να συνεισφέρω στο ουσιαστικό της κουβέντας. Και ο Misha γάβγιζε σε μετανάστες από μουσουλμανικές χώρες όταν τους πρωτοείδε. Δεν είναι περίεργο, άλλο χρώμα, μυρωδιά, άλλα φαγητά, μπαχάρια κλπ και εδώ στην περιοχή μου ζουν πολλοί τέτοιοι άνθρωποι πλήρως εναρμονοισμένοι με τους "ιθαγενείς", δηλαδή εμάς. Όταν τον πήγα σιγά σιγά κοντά στους ανθρώπους και τους μύρισε, τον χαίδεαν και του μιλαγα κ εγώ ήρεμα κλπ σταμάτησε να τους γαυγίζει.\nΜε τους μπάτσους είναι άλλο θέμα. Τα σκυλιά διεσθάνονται τις δικές μας αισθήσεις κ έχουν ανάλογη συμπεριφορά. Κ εμένα ο Misha όταν περνάνε τιποτα μπάτσοι κ εγώ τους δίνω σημασία δεν είναι κ στα καλύτερα του, αν δεν δώσω σημασία προχωράει...\nΥ.Γ. 1 Πάντως εγώ του μαθαίνω να τσιτώνει στο "μπάτσοι", "γαύρος" και ιδιαίτερα στο "ΣΔΟΕ"\nΥ.Γ. 2 Κάνω πλάκα μην θιχτεί κανείς...\nΔημοσίευση από mariag » 05 Απρ 2011, 21:45\nΤο Ιρμάκι μου δεν έχει πρόβλημα με αλλοεθενείς και είναι πολύ φιλική με όλους, ανεξαρτήτου χρώματος και μυρωδιάς. Παρόλα αυτά δεν είναι λίγοι οι μετανάστες που στη θέα της ψιλοαπομακρύνονται με το φόβο μήπως και τους γαβγίσει. Μου είναι πολύ δύσκολο να μπω στη θέση τους, δε φτάνει που είναι "της γης οι κολασμένοι", ακόμα και τα κατοικίδιά μας τους θεωρούν ξένους και διαφορετικούς. Ευτυχώς λοιπόν το Ιρμάκι δεν έχει πρόβλημα κανένα μαζί τους.\nΞέρετε πού γαβγίζει η σκατούλα; Σε κάτι γλυκύτατα παππούδια που κάνουν τη βόλτα τους και ή κρατάνε μπαστούνι, ή περπατάνε πολύ αργά. Στα παππούδια που περπατάνε κανονικά δεν έχει πρόβλημα... Όταν το κάνει θέλω να την πνίξω... Ωστόσο δεν έχει το γάβγισμα του φύλακα, αλλά αυτό του κάτι παρατήρησα χωρίς να απειλούμαι.\nΔημοσίευση από ντιτο » 06 Απρ 2011, 00:42\nεμεις παλι δεν τραβαμε ζορια με κανεναν.....με τους καλους ειμαστε καλοι,ανεξαρτητως χρωματος,επαγγελματος,θρησκειας.... και με τους κακους σκυλιαζω εγω....γιατι ο ροκυ ολους καλους τους βλεπει....\nτωρα οσον αφορα τους αστυνομικους...ο ροκυ εχει δυο λογους να τους συμπαθει...ο πρωτος ειναι γιατι τους σωστους και ευσυνειδητους τους συμαθω εγω και τους θεωρρω και απαραιτητους...και ο δευτερος ειναι οταν σε μια βολτα μας,μου εκανε φασαρια ενας για να μη πηγαινω τον σκυλο στο πεζοδρομιο του....και για καλη μας τυχη την ωρα που με εβριζε(πολυ ομως) περασε η ομαδα Διας και του εκανε τις απαραιτητες λεκτικες συστασεις.....\nΔημοσίευση από mariag » 06 Απρ 2011, 11:34\nορίστε κι ένα κουλ σκυλί, ο Ρόκι! Μπράβο γιατί όταν γαβγίζουν σε διαφορετικούς ανθρώπους η ντροπή που νιώθουμε είναι μεγάλη\nΔημοσίευση από dexatz » 06 Απρ 2011, 16:05\nmariag έγραψε: Ξέρετε πού γαβγίζει η σκατούλα; Σε κάτι γλυκύτατα παππούδια που κάνουν τη βόλτα τους και ή κρατάνε μπαστούνι, ή περπατάνε πολύ αργά. Στα παππούδια που περπατάνε κανονικά δεν έχει πρόβλημα... Όταν το κάνει θέλω να την πνίξω... Ωστόσο δεν έχει το γάβγισμα του φύλακα, αλλά αυτό του κάτι παρατήρησα χωρίς να απειλούμαι.\nΤι μου θύμισες τώρα...Ο παππούς μου περπατούσε πάααααααααααααρα πολύ αργά με το μπαστούνι του και η Χλόη πήγαινε δίπλα του και καθόταν σαν φρουρός\nαλλά ευτυχώς δεν του γαύγιζε...


Σε ποια μορφή είναι καλύτερο να φωτογραφίζεις AVCHD ή MP4;\nΗ σύγχρονη βιομηχανία ψηφιακού βίντεο εξελίσσεται συνεχώς: υπάρχουν νέες κάμερες, λογισμικό επεξεργασίας και, το σημαντικότερο, όλα τα είδη μορφών για την καταγραφή, την αποθήκευση και τη συμπίεση βίντεο. MPEG-1, MPEG-2, MPEG-3, MPEG-4, ASF, AVI, FLV, MKV, AVCHD - αυτό είναι ένα μικρό μέρος όλων των επιλογών για την εγγραφή, συμπίεση και αποθήκευση βίντεο. Μερικές φορές δεν είναι εύκολο για έναν νεοφερμένο να το αντιμετωπίσει μόνος του. Επομένως, αργότερα θα είστε σε θέση να απαντήσετε σε μία από τις πιο δημοφιλείς ερωτήσεις που προέρχονται από ανθρώπους που για πρώτη φορά παίρνουν μια φωτογραφική μηχανή και αποφασίζουν ότι η αποστολή τους είναι να πυροβολούν. Έτσι, με ποιο σχήμα είναι καλύτερο να φωτογραφίζετε AVCHD ή MP4;\nΤο AVCHD είναι μια συντομογραφία της Αγγλικής γλώσσας από τον προηγμένο Video Codec High Definition, που σημαίνει προηγμένο βίντεο υψηλής ευκρίνειας . Πρόκειται για μια μορφή εγγραφής βίντεο που βασίζεται στον κωδικοποιητή MPEG-4. Χρησιμοποιείται για τη δημιουργία προϊόντων βίντεο υψηλής ποιότητας. Μια τέτοια μορφή εγγραφής ψηφιακού βίντεο εμφανίστηκε σχετικά πρόσφατα το 2006. Ήταν ένα κοινό σχέδιο των ιαπωνικών εταιρειών Panasonic και Sony.\nΤο MPEG-4 Μέρος 14, επίσης γνωστό ως MP4, επίσης γνωστό ως ISO / IEC 14496-14: 2003, είναι απλά η τυπική μορφή δοχείου μέσων που χρησιμοποιείται για την αποθήκευση εγγραφών βίντεο. Με βάση το ίδιο MPEG-4. Πρώτα απ 'όλα, είναι απαραίτητο να συμπιέζουμε και να αποθηκεύουμε υλικό βίντεο και ήχου.\nΤι είναι κοινό μεταξύ τους\nΠριν καταλήξουμε σε συμπεράσματα, ας καταλάβουμε, εκατοντάδες κοινές μεταξύ αυτών των επιλογών για την καταγραφή μιας ψηφιακής εικόνας και αν διαφέρουν πραγματικά πολύ.\nΓενικά, είναι αρκετά δύσκολο να συγκρίνουμε αυτά τα διαφορετικά πράγματα, όπως αυτά τα δύο ονόματα. Αν είναι απλώς μια μορφή για την καταγραφή βίντεο κλιπ σε καλής ποιότητας, τότε το MPEG-4 Part 14 είναι ένα πιο παγκόσμιο πράγμα, δεδομένου ότι είναι το παγκόσμιο πρότυπο για την αποθήκευση όσων καταγράφηκαν σε μια ψηφιακή φωτογραφική μηχανή σε συμπιεσμένο και συνεπώς δεν καταλαμβάνει πολύ χώρο. στη μνήμη, όπως. Ως εκ τούτου, το μόνο πράγμα που ενώνει αυτά τα δύο πράγματα είναι ότι το MPEG-4 και το AVCHD σχετίζονται άμεσα με την εργασία με ψηφιακά βίντεο και ηχητικά υλικά.\nΌταν πραγματοποιείτε εγγραφή βίντεο σε μια κάμερα HD, υπάρχουν δύο επιλογές αποθήκευσης. Στην πραγματικότητα στην αρχική μορφή AVCHD ή σε ένα συμπιεσμένο δοχείο μέσων MP4. Ποια είναι η διαφορά;\nΤο AVCHD είναι μια αρκετά βαρύ μορφή και μπορεί να μην λειτουργεί σε πολλές κινητές συσκευές. Επομένως, αν χρειαστεί να παίξετε αυτό το φορμά στο τηλέφωνο, τότε πιθανότατα θα χρειαστεί να εκτελέσετε μια ενέργεια για τη μετατροπή σε άλλη μορφή.\nΈνα πολύ σημαντικό σημείο - η τεχνική πλευρά στην αναπαραγωγή του βίντεο AVCHD . Ακόμα κι αν η συσκευή σας υποστηρίζει αυτή τη μορφή, δεν είναι καθόλου γεγονός ότι δεν θα έχετε προβλήματα με την αναπαραγωγή της, επειδή για να παρακολουθήσετε βίντεο AVCHD, χρειάζεστε μάλλον υψηλές τεχνικές παραμέτρους και δυνατότητες συσκευών.\nΠαρά το βάρος της εργασίας και της αποθήκευσης του AVCHD, θα πρέπει να σημειωθεί ότι η εγγραφή θα είναι πολύ καλύτερη από ό, τι αν χρησιμοποιείτε MP4. Από την επιλογή των τρόπων εγγραφής για MP4: 1080 και 720. Ενώ βρίσκεστε στο AVCHD μπορείτε να επιλέξετε μεταξύ των ακόλουθων επιλογών: Ph2080, HA1080, HG1080, HE1080.\nΤο MPEG-4 Part 14 κερδίζει το βάρος της προκύπτουσας ακολουθίας βίντεο . Ένα βίντεο του ίδιου μήκους σε μια τέτοια μορφή θα ζυγίζει σημαντικά λιγότερο, πράγμα που σας επιτρέπει να εγγράφετε περισσότερα βίντεο από τη μία πλευρά και από την άλλη, μπορείτε να ανεβάσετε αυτά τα βίντεο στο δίκτυο ή να τα στείλετε σε άμεσα αγγελιοφόρους.\nΤο MPEG-4 Part 14 εξακολουθεί να είναι ένα δοχείο, το οποίο σημαίνει ότι αποθηκεύει ταυτόχρονα το κομμάτι βίντεο και ήχου, ενώ το AVCHD είναι ένα kodak και αν το kodak αποθηκεύεται ξεχωριστά από το δοχείο, μπορείτε να συγχέεται κατά την επεξεργασία και κατά λάθος " κομμάτι που περιέχει ήχο.\nΤι είναι καλύτερα να επιλέξετε\nΤο ερώτημα τι να επιλέξει σε αυτή την περίπτωση είναι εξαιρετικά οξύ. Kodak ή δοχείο μέσων; Σε αυτή την περίπτωση, είναι απαραίτητο να σκεφτούμε, καταρχάς, ποιοι στόχοι αξίζουν. Και ανάλογα με το τι είναι το βίντεο, εξαρτάται από εσάς πώς να το αποθηκεύσετε στο δοχείο μέσων MPEG-4 Μέρος 14 ή στον κωδικοποιητή AVCHD.\nΕάν είστε ενεργός χρήστης του δικτύου και είναι σημαντικό να ανεβάσετε συνεχώς νέα βίντεο στο Διαδίκτυο, να τα στείλετε ηλεκτρονικά σε συγγενείς ή να τα μοιραστείτε με κοινωνικά δίκτυα με τους φίλους σας, τότε βέβαια το MP4 θα είναι πολύ χρήσιμο. Ειδικά εάν ενδιαφέρεστε για τη δυνατότητα λήψης του βίντεο αργότερα.\nΘα χρειαστεί να επιλέξετε MP4 αν οι ηλεκτρονικές σας συσκευές είναι ξεπερασμένες ή δεν διακρίνονται από τα τεχνικά χαρακτηριστικά τους. Ακριβώς επειδή δεν μπορείτε να κάνετε αναπαραγωγή βίντεο στο AVCHD.\nΤο ίδιο AVCHD της Kodak θα σας ταιριάξει σε περίπτωση που για εσάς η ποιότητα του βίντεο FullHD έχει θεμελιώδη σημασία. Για παράδειγμα, είναι καλύτερο να σταματήσετε σε μια τέτοια μορφή εγγραφής, αν τα άμεσα επαγγελματικά σας καθήκοντα σχετίζονται με την επεξεργασία βίντεο, και δεν υπάρχει η δυνατότητα χρήσης δαπανηρού τεχνικού εξοπλισμού. Αυτό είναι ένα σημαντικό σημείο, δεδομένου ότι το AVCHD προοριζόταν αρχικά ως μορφή που θα χρησιμοποιηθεί για την κατάργηση των βίντεο με βάση το προϋπολογισμό, αλλά υψηλής ποιότητας.\nΠαρά το γεγονός ότι δεν είναι πάντα εύκολο να παρακολουθήσετε ένα τέτοιο βίντεο, προς το παρόν υπάρχουν πολλές εφαρμογές και προγράμματα, τόσο για κινητά τηλέφωνα όσο και για προσωπικούς υπολογιστές, που θα λύσουν αυτό το πρόβλημα. Αξίζει να σημειωθεί ότι οι περισσότεροι επεξεργαστές βίντεο μπορούν τώρα να λειτουργούν χωρίς προβλήματα με τον Advanced Video Codec High Definition.\nΈτσι, επιλέξτε τι είναι καλύτερο μόνο για εσάς. Θα πρέπει να λαμβάνει υπόψη τις ανάγκες και τους στόχους σας, και κυρίως τις τεχνικές δυνατότητες.


Greek American News Agency - Για τη Σύνοδο της Κρήτης: Παραμένουμε πιστοί στη γνησιότητα της Ορθόδοξης Παράδοσης\nΓια τη Σύνοδο της Κρήτης: Παραμένουμε πιστοί στη γνησιότητα της Ορθόδοξης Παράδοσης\nΚαταχωρήθηκε από τον/την loukaskoutsikos on 08 Μαρτίου 2017 . Δημοσιεύθηκε στο Εκκλησια\nΕίμαστε σε διάλογο με τους ετεροδόξους χριστιανούς αλλά αποκλείουμε συμβιβασμό σε ζητήματα πίστεως- να μην απομακρυνθούν οι πιστοί έξω από το πλήρωμα της Εκκλησίας\nΗ Εκκλησία τονίζει διαρκώς την αξία της εγκρατείας, της χριστιανικής ασκήσεως. Η χριστιανική άσκηση δεν διακόπτει την σχέση του ανθρώπου με την ζωή 2 και τον συνάνθρωπο, αλλά τον συνδέει με την μυστηριακή ζωή της Εκκλησίας. Δεν αφορά μόνον τους μοναχούς. Το ασκητικό ήθος είναι χαρακτηριστικό της χριστιανικής ζωής.\nΟ διάλογος κυρίως με τους ετεροδόξους χριστιανούς (άλλες χριστιανικές ομολογίες – αιρέσεις) γίνεται με βάση το χρέος της Εκκλησίας να μαρτυρεί προς κάθε κατεύθυνση την αλήθεια και την αποστολική πίστη. Έτσι γίνεται γνωστή σε αυτούς η γνησιότητα της Ορθόδοξης Παράδοσης, η αξία της πατερικής διδασκαλίας, η λειτουργική εμπειρία και η πίστη των Ορθοδόξων. Οι διάλογοι δεν σημαίνουν ούτε και θα σημαίνουν ποτέ οποιονδήποτε συμβιβασμό σε ζητήματα πίστεως. Η Ορθόδοξη Εκκλησία είναι η Μία, Αγία, Καθολική και Αποστολική Εκκλησία, όπως αυτή ομολογείται στο Σύμβολο της Πίστεως. Δεν νοείται αγιότητα του ανθρώπου εκτός του Σώματος του Χριστού, δηλαδή εκτός της Εκκλησίας (Εφ. α 23). Η αγιότητα είναι μετοχή στο μυστήριο της Εκκλησίας και στα ιερά μυστήριά της με επίκεντρο την Θεία Ευχαριστία. Οι άγιοι εικονίζουν την Βασιλεία του Θεού. Η Εκκλησία είναι μία, η Ορθόδοξη. Κατά τον Μ. Βασίλειο «εις λαός πάντες οι εις Χριστόν ηλπικότες και μία Εκκλησία νυν οι Χριστού, καν εκ διαφόρων τόπων προσαγορεύηται». Η Εκκλησία αναμένει πάντοτε την επιστροφή όλων των ανθρώπων, ετεροδόξων και αλλοδόξων σε Αυτήν.\nΤα κείμενα της Αγίας και Μεγάλης Συνόδου της Ορθοδόξου Εκκλησίας αποτελούν αντικείμενο εμβαθύνσεως και περαιτέρω μελέτης. Αυτό ισχύει για όλες τις Συνόδους της Εκκλησίας. Ο θεολογικός διάλογος δεν διακόπτεται. Προϋπόθεση απαραίτητη βεβαίως είναι να διατηρείται αλώβητη η θεολογική αλήθεια και ο 3 διάλογος αυτός να πραγματοποιείται χωρίς φανατισμούς και διαιρέσεις, χωρίς παρασυναγωγές και σχίσματα, τα οποία πληγώνουν την ενότητα της Εκκλησίας. Τα σχίσματα είναι δυσίατες πνευματικές ασθένειες. Σύμφωνα με τον ιερό Χρυσόστομο: «το σχίσαι Εκκλησίαν, και φιλονείκως διατεθήναι, και διχοστασίας εμποιείν, και της συνόδου διηνεκώς εαυτόν αποστερείν, ασύγγνωστον και κατηγορίας άξιον και πολλήν έχει την τιμωρίαν» (PG 48, 872).\nΓι αυτό προτρέπονται οι πιστοί να μη δίνουν βαρύτητα στα λόγια εκείνων που τους παρακινούν να απομακρυνθούν από Αυτήν προκειμένου να αποτελέσουν ξεχωριστή ομάδα έξω από το πλήρωμα της Εκκλησίας, επικαλούμενοι φανταστικούς λόγους δογματικής ακριβείας. Κατακλείοντας το μήνυμα αυτό, επιθυμούμε να σας διαβεβαιώσουμε ότι όλοι οι Επίσκοποι της Εκκλησίας της Ελλάδος αγρυπνούμε και παραμένουμε αμετακίνητοι στην Ορθόδοξη πίστη και αφοσιωμένοι στην Μία, Αγία, Καθολική και Αποστολική Εκκλησία.


Ανέλαβε τον Κρόνο ο Ρουμπελάκης | ebasket.gr\nΚεντρική Γυναίκες Ανέλαβε τον Κρόνο ο Ρουμπελάκης\nΑνέλαβε τον Κρόνο ο Ρουμπελάκης\nΔημοσίευση στις 02/07 9:28\nΟ Κρόνος Αγίου Δημητρίου ανακοίνωσε ότι νέος προπονητής της τη νέα χρονιά στην Α1 Γυναικών θα είναι ο Γιώργος Ρουμπελάκης. Ο Έλληνας τεχνικός έχει μεγάλη εμπειρία από την κατηγορία και θα προσπαθήσει να δημιουργήσει τον βασικό κορμό της ομάδα βασισμένος σε νέες ταλαντούχες αθλήτριες.\n“Το ΔΣ του Γ.Σ. Κρόνος Αγ.Δημητριου ανακοινώνει την έναρξη της συνεργασίας με τον προπονητή Γιώργο Ρουμπελακη, ο οποίος θα αναλάβει την Γυναικεία ομάδα του συλλόγου που θα αγωνίζεται στην Α1 εθνική κατηγορία. Ο Γιώργος έχει μεγάλη εμπειρία στο γυναικείο μπάσκετ, και θα χτίσει τον βασικό κορμό της ομάδα βασισμένος σε νέες ταλαντούχες αθλήτριες.\nΣτο έργο του αυτό θα έχει στο πλευρό του την προπονήτρια Νένα Νικολαιδου ως βοηθό και τον γυμναστή Γιώργο Καρατραντο. Ευχόμαστε στον Γιώργο και το επιτελείο του καλή επιτυχία στην ανταγωνιστική Α1 κατηγορία”.\nΠροηγούμενο Στον Πρωτέα Βούλας ο Παπαπέτρου (pic)\nΕπόμενο Στο camp του Αμαρουσίου ο Μπαρτζώκας (pic)


5 Σεπτεμβρίου 2019 - Χιώτικη Διαφάνεια\nΣυνάντηση γνωριμίας είχαν ο Υφυπουργός Εργασίας και Κοινωνικών Υποθέσεων κ. Νότης Μηταράκης και ο Πρέσβης της Μολδαβίας κ. Ανατόλ Βανγκέλι. Η συζήτηση έγινε σε φιλικό κλίμα, παρουσία της Γενικής Γραμματέως Κοινωνικής Ασφάλισης κ. Παυλίνας Καρασιώτου. Ο Μολδαβός Πρέσβης συνεχάρη τον Υφυπουργό για τα νέα του καθήκοντα και ο κ. Μηταράκης με τη σειρά του, ευχήθηκε στον Πρέσβη να συνεχίσει το επιτυχημένο έργο στην εδώ αποστολή του. Στο επίκεντρο της συζήτησης, τέθηκε και το ζήτημα της συνέχισης των διαπραγματεύσεων αναφορικά με τη Διμερή Συμφωνία Κοινωνικής Ασφάλισης μεταξύ της Ελλάδας και της…\nΝέαεπιχειρηματίες ο Ν. Μηταράκης, Ν. ΜηταράκηςΑφήστε ένα σχόλιο\nΑνακατασκευή Φωτισμού Κάστρου Απολίχνων Αρμολίων\nΈνα σημαντικό έργο για την ανάδειξη και προβολή μνημείων της Χίου δημοπρατήθηκε σήμερα 5/9/2019 από την Περιφερειακή Ενότητα Χίου. Πρόκειται για την εξ ολοκλήρου ανακατασκευή του φωτισμού του Κάστρου Απολίχνων στην περιοχή των Αρμολίων. Με το έργο αποκαθίσταται με σύγχρονο τρόπο ο φωτισμός του μνημείου ο οποίος είχε υποστεί εκτεταμένες φθορές μετά την πυρκαγιά του 2012. Το έργο, προϋπολογισμού 50.000 € (με χρηματοδότηση από Κεντρικούς Αυτοτελείς Πόρους της Π.Β.Α. ) περιλαμβάνει ανάδειξη του εξωτερικού και εσωτερικού τείχους με λυχνίες χαμηλής κατανάλωσης τύπου LED και έχει χρονοδιάγραμμα υλοποίησης 6 μηνών από…\n5 Σεπτεμβρίου 2019 12 Σεπτεμβρίου 2019 diafaneia\nΕκδήλωση Τίμησης Διεθνών Προσωπικοτήτων θα πραγματοποιηθεί στο αίθριο του Ιδρύματος την Παρασκευή, 13 Σεπτεμβρίου 2019. Ακόμη, διοργανώνεται η Τελετή του Αγιασμού για τη νέα σχολική χρονιά στην Μαθητική Στέγη Καρδαμύλων “Το Σπίτι της Μαρίας”, το Σάββατο, 14 Σεπτεμβρίου 2019. Επίσης, επί τη ευκαιρία της επίσκεψης του Ακαδημαϊκού Καθηγητή, Δρ. Σταμάτη Κριμιζή, στη Χίο για τη βράβευσή του από το Κοινωφελές Ίδρυμα «Μαρία Τσάκος», θα πραγματοποιήσει ομιλία προς τους μαθητές των σχολείων της Χίου στις εγκαταστάσεις του Ναυτικού Λυκείου “TEENS” (Αερ. Ροδοκανάκη 38, περιοχή Φάρκαινα) την Παρασκευή, 13 Σεπτεμβρίου 2019 και ώρα…\nΠληροφορηθήκαμε από δημοσιογράφους των ΜΜΕ της Χίου ότι είναι ειλημμένη απόφαση του Δημάρχου να καταργήσει τις απευθείας μεταδόσεις (live) των συνεδριάσεων του Δημοτικού Συμβουλίου. Η παρακολούθηση των δημοκρατικών διαδικασιών από τους πολίτες, για θέματα που επηρεάζουν τη ζωή τους, αποτελεί αναφαίρετο δικαίωμα τους και αυστηρή δημοκρατική επιταγή. Καθώς στην αίθουσα του Δ.Σ δεν μπορούν να χωρέσουν περισσότερα από 20 άτομα πέραν των συμβούλων, καταλαβαίνουμε ότι οι υπόλοιποι πολίτες δεν θα μπορούν να παρακολουθούν τα δημοτικά συμβούλια, όπως γινόταν μέχρι σήμερα, παρότι τους δίνει ο νόμος το δικαίωμα. Αναρωτιόμαστε τι φοβάται…\nΠολιτικήΧιακή ΣυμπολιτείαΑφήστε ένα σχόλιο\nΧρόνια τώρα οι ιδιοκτήτες και οδηγοί ταξί ταλαιπωρούνται χωρίς να βρίσκεται λύση στο πρόβλημά τους. Η πιάτσα των ταξί στην κεντρική πλατεία του νησιού έχει εξαλειφθεί, αφού μηχανάκια και άλλου τύπου οχήματα παρκάρουν στο συγκεκριμένο σημείο, χωρίς να μένει χώρος να παρκάρουν οι επαγγελματίες. Αρκετές φορές έχουν αναφέρει το πρόβλημα τους στους αρμόδιους της κάθε δημοτικής αρχής, αλλά κανένας μέχρι τώρα δεν ανταποκρίθηκε στο αίτημά τους και στις υποσχέσεις που έδινε προεκλογικά. Αξίζει να αναφερθεί ότι δεν υπάρχει νομός στην Ελλάδα, αλλά και χώρα στον πλανήτη που τα ταξί βρίσκονται…\nΕΚΤΑΚΤΑ, ΚοινωνίαΚεντρική πλατεία Χίου, λύση στο πρόβλημα τους, Πιάτσα, ΤαξίΑφήστε ένα σχόλιο\nΚαλορίζικοι και καλά μυαλά γιατί αν αποτύχουν … καήκαμε!\nΜπορεί να παρουσιάζονται στις κάμερες ότι όλα βαίνουν καλώς αλλά ο καθένας από αυτούς έχει και τις πικρίες του. Πικρίες οι οποίες στην πορεία της θητείας της περιφερειακής και δημοτικής αρχής θα εκδηλωθούν. Να ευχηθούμε αυτές οι πικρίες να μην είναι η αιτία που άλλη μια τετραετία θα πάει χαμένη. Να μην φέρει αποτελέσματα εις βάρος των πολιτών όπως γίνεται κάθε φορά. Είναι ευκαιρία τώρα! Δεν θα υπάρξει άλλη φορά με δυο Χιώτες Υπουργούς, -Νότη Μηταράκη και Λίνα Μενδώνη-, τέσσερις βουλευτές με καταγωγή από τη Χίο, Περιφερειάρχη Νεοδημοκράτη, Δήμαρχο Νεοδημοκράτη…\nΝέα, ΠολιτικήΔήμος και Περιφέρεια, νέοι αιρετοί, ΧιοςΑφήστε ένα σχόλιο\nΠαύλος Καλογεράκης: «Ουδέποτε έγινε συζήτηση για κατάργηση των ζωντανών μεταδόσεων του Δημοτικού Συμβουλίου»\nΟ Πρόεδρος του Δημοτικού Συμβουλίου, Παύλος Καλογεράκης, με δήλωσή του αναφέρθηκε στο ζήτημα των ζωντανών μεταδόσεων του Δημοτικού Συμβουλίου. Ο κ. Καλογεράκης ξεκαθάρισε πως ποτέ δεν έγινε συζήτηση για το συγκεκριμένο θέμα. Δήλωσε αρνητικός στην κατάργηση των ζωντανών μεταδόσεων του Δημοτικού Συμβουλίου. Ανακοίνωση εξέδωσε και το Γραφείο Τύπου του Δήμου στην οποία σημειώνει τα εξής: «Με έκπληξη παρακολουθούμε το μπαράζ δημοσιευμάτων και ανακοινώσεων παραπληροφόρησης που κυκλοφορούν και επικαλούνται ειλημμένη απόφαση του Δημάρχου κ. Σταμάτη Κάρμαντζη, αναφορικά με κατάργηση των ζωντανών αναμεταδόσεων των συνεδριάσεων του Δημοτικού Συμβουλίου. Επειδή λοιπόν, ουδέν…


Κυριακή, 08-Δεκ-2019 09:15\n"Είναι ο βομβαρδισμός του Ιράν μια επιλογή που εξετάζει το Ισραήλ;" ερωτήθηκε ο Κατς από την εφημερίδα. "Ναι, είναι μια επιλογή. Δεν θα επιτρέψουμε στο Ιράν να παραγάγει ή να αποκτήσει πυρηνικά όπλα. Εάν είναι το έσχατο μέσο για να το σταματήσουμε, θα αναλάβουμε στρατιωτική δράση", ήταν η απάντησή του.\n"Όσο οι Ιρανοί βαυκαλίζονται πως έχουν την υποστήριξη της Ευρώπης, είναι πιο δύσκολο να υποχωρήσουν", υποστήριξε ο επικεφαλής της ισραηλινής διπλωματίας.\nΣτην ομιλία του, ο Κατς έκρινε ότι "επείγει" δυτικές και αραβικές κυβερνήσεις να "δημιουργήσουν έναν συνασπισμό που θα απειλήσει το Ιράν", θα απαιτήσει "να τερματιστεί το πρόγραμμα πυρηνικής ενέργειας" της Ισλαμικής Δημοκρατίας.


Πέθανε ο σκηνοθέτης - θρύλος των ταινιών τρόμου, Τζόρτζ Ρομέρο « Νέα « Κινηματογράφος « toSpirto.net\nΠέθανε ο σκηνοθέτης - θρύλος των ταινιών τρόμου, Τζόρτζ Ρομέρο 17 Ιουλίου 2017\nΣε ηλικία 77 ετών από καρκίνο.\n«Έφυγε» από τη ζωή, σε ηλικία 77 ετών, ο Τζόρτζ Ρομέρο, ο σκηνοθέτης - θρύλος των ταινιών τρόμου του Χόλιγουντ.\n«Ο θρυλικός κινηματογραφιστής Τζορτζ Ρομέρο πέθανε την Κυριακή ακούγοντας το σάουντρακ, της πιο αγαπημένης του ταινίας, “The Quiet Man” (Ο Ήσυχος Άνθρωπος) έχοντας τη σύζυγό του, Σούζαν Ντέζροσερ και την κόρη του, Τίνα Ρομέρο στο πλευρό του. Μετά από σύντομη, αλλά επιθετική μάχη με τον καρκίνο των πνευμόνων αφήνοντας πίσω την αγαπημένη του οικογένεια, πολλούς φίλους και μία κινηματογραφική κληρονομιά που συνεχίζει να αντέχει στον χρόνο», αναφέρεται χαρακτηριστικά σε ανακοίνωση του μάνατζέρ του Κρις Ρο.\nΝα σημειωθεί πως το 1968, με την επαναστατική για την εποχή ταινία του «Η Νύχτα των Ζωντανών Νεκρών» ξεκίνησε το είδος ταινιών ζόμπι. Η συμβολή του στην pop κουλτούρα είναι σημαντική, καθώς ταινίες ζόμπι γυρίζονταν και πριν το 1968, όμως ο Ρομέρο έθεσε τις βάσεις για τα σύγχρονα κινηματογραφικά θρίλερ.\nΗ ταινία γυρίστηκε έξω από το Πίτσμπουργκ με προϋπολογισμό 114.000 δολαρίων, αλλά είχε έσοδα 30 εκατομμύρια δολάρια, έγινε κλασική καλτ και ακολούθησαν αμέτρητες του είδους. Ο Ρομέρo σκηνοθέτησε τις συνέχειες της ταινίας, «Η Αυγή των Ζωντανών Νεκρών», «Η Ημέρα των Ζωντανών Νεκρών» και «Η Γη των Ζωντανών Νεκρών».


Μετάλλαξη Ομικρον: "Έκρηξη" κρουσμάτων στη χώρα μας-33 τα επιβεβαιωμένα και 98 ύποπτα - Messinia Live\nΤον κώδωνα του κινδύνου για την «αναζωπύρωση» της πανδημίας του κορωνοϊού στη χώρα μας έκρουσαν οι ειδικοί το απόγευμα της Πέμπτης κατά τη διάρκεια της τακτικής ενημέρωσης των πολιτών για την Covid 19. Ο ΕΟΔΥ ανακοίνωσε 6.667 κρούσματα κορονοϊού σήμερα Πέμπτη (23/12), μετά τη διενέργεια 329.930 τεστ (PCR: 25.457, RAPID: 304.473).\nΜίνα Γκάγκα: Είναι σημαντικό αυτές τις ημέρες να προσέξουμε\nΞεκινώντας την ενημέρωση, η κυρία Γκάγκα τόνισε ότι και σήμερα είχαμε αρκετά κρούσματα, με την Αττική να κρατά τα «σκήπτρα» της πανδημίας με 2.630 κρούσματα. Είναι σημαντικό αυτές τις ημέρες να προσέξουμε.\nΒάνα Παπαευαγγέλου: Τις τελευταίες τρεις ημέρες παρατηρείται μια σημαντικά αυξητική τάση\nΣύμφωνα με την κυρία Παπαευαγγέλου, η διάμεση ηλικία των νέων μολύνσεων έχει μειωθεί στα 33 έτη.\nΧανιά, Λακωνία και Ρέθυμνο καταγράφουν σημαντική αύξηση των κρουσμάτων.\nΗ αγωνία της Επιτροπής Εμπειρογνωμόνων αφορά στην έξαρση της μετάλλαξης Όμικρον στη χώρα μας.\nΠέρα από τα νέα μέτρα που ανακοίνωσε η κυβέρνηση, υπάρχουν και κάποια αυτονόητα μέτρα που θα πρέπει να ακολουθηθούν είναι τα εξής:\nΛόγω της μετάλλαξης Όμικρον, όλοι οι εμβολιασμένοι θα πρέπει – εφόσον έχουν έρθει σε επαφή με επιβεβαιωμένο κρούσμα – να κάνουν δύο εργαστηριακούς ελέγχους\nΘα πρέπει οι εμβολιασμένοι, πριν από κάθε εορταστική φιλική συνάθροιση, θα πρέπει να κάνουν αυτοδιαγνωστικά τεστ (self test)\nΗ κυρία Παπαευαγγέλλου τόνισε πως το υγειονομικό πρωτόκολλο του ΕΟΔΥ δεν έχει αλλάξει, παρά την έλευση της παραλλαγής «Όμικρον» στην Ελλάδα.\nΣε ό,τι αφορά τις νοσηλείες παιδιών με Covid-19, η ίδια τόνισε πως το ποσοστό στην Ελλάδα είναι κάτω του 2%, ήτοι περίπου 55 παιδιά.\nΜαγιορκίνης: Παρατηρούνται τα πρώτα σημάδια αναζωπύρωσης της πανδημίας στην Ευρώπη\nΣτην Ελλάδα τις τελευταίες δύο ημέρες παρατηρείται μία τάση επιδείνωσης, την οποία η Επιτροπή παρακολουθεί στενά, τόνισε κατά τη διάρκεια της ενημέρωσης ο Γκίκας Μαγιορκίνης.\nΣύμφωνα με τον κ. Μαγιορκίνη, το ισοζύγιο εισιτηρίων – εξιτηρίων στα νοσοκομείο είναι κοντά στο 1.\n«Κανείς δεν πρέπει να εφησυχάζει απέναντι στην Όμικρον ούτε και να νομίζει κανείς ότι θα περάσει τη νόσο “στο πόδι”. Εμβολιαζόμαστε για να προστατευθούμε», τόνισε ο κ. Μαγιορκίνης.\nΘεμιστοκλέους για αναμνηστική δόση: Σημαντικό να γίνει για να προστατευθούμε από την «Όμικρον»\nΞεπεράσαμε τους 16,9 εκατ. εμβολιασμούς (Στο 70,4% του γενικού πληθυσμού έχει γίνει η πρώτη δόση).\nΤο 90% των άνω των 60 ετών έχει κλείσει ραντεβού για αναμνηστική δόση, ενώ το αντίστοιχο ποσοστό για τους κάτω των 60 ετών φτάνει το 63,9%.\nΣύμφωνα με τον κ. Θεμιστοκλέους έχουν εμβολιαστεί περισσότερα από 12.000 παιδιά, ενώ έχουν κλειστεί άλλα 40.000 ραντεβού για εμβολιασμό παιδιών 5-11 ετών.\nΖαούτης για τη μετάλλαξη «Όμικρον»: Μεταδίδεται με μεγαλύτερη ταχύτητα σε σχέση με τη Δέλτα, αλλά έχει χαμηλότερη νοσηρότητα\nΑπό την πλευρά του, ο Θεοκλής Ζαούτης τόνισε ότι «η παραλλαγή «Όμικρον» μεταδίδεται με μεγαλύτερη ταχύτητα σε σχέση με τη Δέλτα, αλλά έχει χαμηλότερη νοσηρότητα».\nΣύμφωνα με τον κ. Ζαούτη, η εικόνα της μετάλλαξης «Όμικρον» στην Ελλάδα έχει ως εξής:\nΈχουμε 33 επιβεβαιώμενα κρούσματα της παραλλαγής «Όμικρον» στην Ελλάδα (εκ των οποίων τα 18 εντοπίστηκαν στην Κρήτη)\nΈχουμε 98 ύποπτα κρούσματα που το μοριακό τεστ που κατά 98%-99% δείχνουν να έχουν μολυνθεί από την παραλλαγή «Όμικρον».\nΔύο άτομα με «Όμικρον» νοσηλεύονται με ήπια συμπτώματα της νόσου.\nΕΟΔΥ: 71 θάνατοι, 655 διασωληνωμένοι, 6.667 νέα κρούσματα\nΤην Πέμπτη 23 Δεκεμβρίου, ο ΕΟΔΥ ανακοίνωσε 71 θανάτους σε ένα 24ωρο, 655 διασωληνωμένους, ενώ αύξηση παρατηρείται στις νέες μολύνσεις, με 6.667 να εντοπίζονται το τελευταίο 24ωρο.\nΑναλυτικότερα, τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 6.667, εκ των οποίων 8 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 1.056.583 (ημερήσια μεταβολή +0.6%), εκ των οποίων 50.4% άνδρες. Με βάση τα επιβεβαιωμένα κρούσματα των τελευταίων 7 ημερών, 196 θεωρούνται σχετιζόμενα με ταξίδι από το εξωτερικό και 2.739 είναι σχετιζόμενα με ήδη γνωστό κρούσμα\nRelated Items:Βάνα Παπαευαγγέλου, ΖΑΟΥΤΗΣ, Μάριος Θεμιστοκλέους, ΜΕΤΑΛΛΑΞΗ ΟΜΙΚΡΟΝ\nΟΦΗ-Άρης 0-2: Στα προημιτελικά του Κυπέλλου με δύο νίκες ο Άρης (video)


11-OH-THC ένα πιο ισχυρό κανναβινοειδές από το THC - Blog-Cannabis\nτο 11 oh thc είναι πιο ισχυρό κανναβινοειδές από το thc 4\n1. Η 11-ΟΗ-ΤΗC, πιο ισχυρή από την THC, μεταβολίζεται μετά τη λήψη βρώσιμων προϊόντων με έγχυση κάνναβης\n2. Μεταβολισμού THC και σχηματισμού 11-ΟΗ-ΤΗC\n2.1. Γιατί τα φαγώσιμα κάνουν πολύ περισσότερο 11-OH-THC από ό, τι όταν καπνίζουμε »;\n2.1.1. Πολύ αυξημένη παραλλαγή THC\n2.2. Οι ψυχοδραστικές επιδράσεις της 11-ΟΗ-ΤΗC\n2.3. Η Ιστορία της Έρευνας 11-OH-THC\n3. THC έναντι 11-ΟΗ-ΤΗΟ\n3.1. Γύρος 1: 11-OH-THC εισέρχεται στο δαχτυλίδι\n3.2. Γύρος 2: Η THC κρατά ψηλά\n3.3. Γύρος 3: 11-OH-THC κερδίζει τον τίτλο\n11-OH-THC, πιο ισχυρό από το THC, μεταβολίζεται μετά τη λήψη βρώσιμων εμποτισμένων με κάνναβη\nΜεταξύ των δεκάδων διαφορετικών κανναβινοειδών, η 11-ΟΗ-Δ9-τετραϋδροκανναβινόλη (συντομογραφία για το 11-ΟΗ-THC) είναι μία από τις πιο ενδιαφέρουσες. Γιατί ? Είναι πολύ ψυχοδραστικός. Στην πραγματικότητα, είναι τόσο ψυχοδραστικό όσο το περίφημο μόριο THC, αν όχι περισσότερο… Το 11-OH-THC δεν υπάρχει φυσικά στο φυτό κάνναβης, σχηματίζεται στο ανθρώπινο σώμα μετά από κατάποση THC. Εδώ είναι η ιστορία και η επιστήμη πίσω από την ανακάλυψη του κανναβινοειδούς πιο ισχυρό από το THC.\nΜεταβολισμού THC και σχηματισμού 11-ΟΗ-ΤΗC\nΌλοι γνωρίζουμε ότι προσφέρουν τα φαγητά ένα υψηλό υψηλό. Μετά την κατάποση THC, το συκώτι σας λειτουργεί, μετατρέποντάς το σε άλλα μόρια για να το αποβάλει από το σώμα σας. Αυτά τα άλλα μόρια ονομάζονται μεταβολίτες. Συνήθως οι μεταβολίτες είναι λιγότερο δραστικοί από το μητρικό φάρμακο, αλλά μερικές φορές παίρνετε έναν που είναι ακόμη πιο ισχυρός!\nΑυτό που είναι ιδιαίτερα ενδιαφέρον για τους μεταβολίτες THC είναι ότι το επίπεδό τους στο σώμα σας μπορεί να είναι πάνω από 10 φορές υψηλότερο εάν παίρνετε κάνναβη σε βρώσιμη μορφή και όχι μέσω άλλων οδών (για παράδειγμα, κάπνισμα ή vape).\nΓιατί τα φαγώσιμα κάνουν πολύ περισσότερο 11-OH-THC από ό, τι όταν καπνίζουμε »;\nΓνωρίζουμε δύο παράγοντες. Το πρώτο είναι ότι τα μεταβολισμένα ένζυμα είναι παρόντα στο γαστρεντερικό σας σωλήνα. Ενώ χωνεύετε ένα brownie κάνναβης, αυτά τα ένζυμα δημιουργούν 11-OH-THC.\nΟ δεύτερος παράγοντας είναι ότι όλη η ροή του αίματος από το πεπτικό σας σύστημα πηγαίνει στο συκώτι πριν εισέλθει στη γενική κυκλοφορία. Αυτό το φαινόμενο είναι ο πρώτος μεταβολισμός. Αυτή είναι μια ακόμη πιθανότητα ότι το 11-OH-THC δημιουργείται σε μεγάλες ποσότητες.\nΜεταβολική οδός THC μετά την κατάποση\nΑπό την άλλη πλευρά, όταν καπνίζετε κάνναβη, το THC απορροφάται απευθείας από τους πνεύμονες, όπου ο μεταβολισμός είναι χαμηλός. Το THC διανέμεται γρήγορα σε άλλους ιστούς του σώματος και μόνο ένα μικρό κλάσμα παραμένει στο αίμα.\nΗ μεταβολική οδός μεταβάλλει τη σύνθεση της THC στην κυκλοφορία του αίματος και συνεπώς την αποτελεσματικότητά της\nΤο THC που απομένει στο αίμα σας είναι διαθέσιμο για το συκώτι σας για μετατροπή σε 11-OH-THC και άλλους μεταβολίτες. Ωστόσο, τα επίπεδα 11-OH-THC στο αίμα σας μετά το κάπνισμα κάνναβης είναι μόνο περίπου το 5% των επιπέδων THC. Αυτό πιθανότατα δεν είναι αρκετό για να αισθανθείτε τα αποτελέσματα του 11-OH-THC.\nνα διαβασω : Ο Αμερικανός χημικός Roger Adams απομόνωσε το CBD 75 χρόνια πριν\nΠολύ αυξημένη παραλλαγή THC\nΩστόσο, μετά τη λήψη κάνναβης από το στόμα, τα μέσα επίπεδα 11-OH-THC κυμαίνονται από 25% THC σε περισσότερο από 300% THC. Ο παρακάτω πίνακας δείχνει τους μέσους όρους για μια ομάδα ατόμων. Αλλά οι παραλλαγές μπορεί να ποικίλλουν πολύ από το ένα άτομο στο άλλο. Έτσι, ορισμένοι άνθρωποι θα έχουν περισσότερα από 3 x περισσότερα 11-OH-THC στο σώμα τους μετά την κατάποση της κάνναβης!\nΑυτά τα αποτελέσματα δείχνουν ότι η THC μπορεί να μην είναι το πιο σημαντικό μόριο μετά τη λήψη βρώσιμων προϊόντων.\nΟι ψυχοδραστικές επιδράσεις της 11-ΟΗ-ΤΗC\nΦαίνεται να υπάρχει μεγάλη παραπληροφόρηση σχετικά με τις επιδράσεις του 11-OH-THC στο Διαδίκτυο. Μερικοί ισχυρίζονται ότι οι επιδράσεις του 11-OH-THC είναι 10 φορές ισχυρότερες από την THC. Ας δούμε πόσο ακριβείς είναι αυτές οι αξιώσεις με βάση την επιστημονική της ιστορία.\nΗ Ιστορία της Έρευνας 11-OH-THC\nΟι αρχές της δεκαετίας του 70 ήταν μια ακμή για έρευνα σχετικά με τα κανναβινοειδή. Πολλές μελέτες που πραγματοποιήθηκαν κατά τη διάρκεια αυτής της περιόδου αποκάλυψαν για πρώτη φορά τις λεπτομέρειες στις οποίες λειτουργεί η κάνναβη. Το 1970, συντέθηκε ραδιοσημασμένο THC, έκαναν ραδιενεργό THC… Αλλά αυτό το ραδιενεργό THC δεν σας δίνει μια υπερδύναμη αφού το καπνίζετε.\nΑυτό το ραδιοεπισημασμένο THC συμπεριφέρεται ακριβώς όπως το κανονικό THC, εκτός του ότι διευκολύνει τους επιστήμονες να δουν πώς μεταβολίζεται. Αυτή η μελέτη της ραδιοεπισημασμένης THC ήταν ο πρώτος που απέδειξε ότι το 11-OH-THC σχηματίστηκε σε ανθρώπους. Υπήρχε ήδη μια διαμάχη εκείνη τη στιγμή σχετικά με τη σχετική δραστηριότητα των THC και 11-OH-THC. Μερικοί ερευνητές πίστευαν ακόμη και ότι το THC ήταν κυρίως ανενεργό και ότι τα ψυχοδραστικά αποτελέσματα οφείλονταν κυρίως στο 11-OH-THC… Λίγα χρόνια αργότερα, πραγματοποιήθηκαν τρεις μελέτες σε ανθρώπους για να χαρακτηριστούν τα αποτελέσματα του 11-OH-THC.\nνα διαβασω : THC-O-acetate: 3 φορές πιο ισχυρό από το THC\nTHC έναντι 11-ΟΗ-ΤΗΟ\nΓύρος 1: 11-OH-THC εισέρχεται στο δαχτυλίδι\nΟι επιστήμονες πήγαν κατευθείαν στο τεχνικό νοκ-άουτ με αυτή τη μελέτη με την άντληση της 11-OH-THC απευθείας στην κυκλοφορία του αίματος με ενδοφλέβια έγχυση.\n«Μεταξύ 2 και 3 λεπτών μετά την ενδοφλέβια χορήγηση του 11-OH-THC, η ψυχολογική κορυφή έφτασε στο αποκορύφωμά της και ήταν πιο έντονη από οτιδήποτε είχαν βιώσει πριν μετά τη λήψη μαριχουάνα. "\nΕίναι ενδιαφέρον ότι οι ψυχοδραστικές επιδράσεις της ενδοφλέβιας ένδειξης 11-OH-THC εμφανίστηκαν πολύ πιο γρήγορα από την THC. Αυτό συμβαίνει επειδή το 11-OH-THC μπορεί να διασχίσει το φράγμα αίματος-εγκεφάλου γρηγορότερα.\nΓύρος 2: Η THC κρατά ψηλά\nΟ Γύρος 1 δεν ήταν απολύτως δίκαιος, επειδή η THC δεν συμπεριλήφθηκε καν στη μελέτη. Σε την επόμενη μελέτη, τα άτομα έλαβαν αργή έγχυση 11-OH-THC ή THC. Τους ζητήσαμε να αναφέρουν τις Υψηλές στιγμές τους και πότε πρέπει να σταματήσουμε την έγχυση ...\nΑπό τη μία πλευρά, τα άτομα στην ομάδα 11-OH-THC σταμάτησαν την έγχυση νωρίτερα από την ομάδα THC, λέγοντας ότι ένιωθαν αρκετά πέτρα. Από την άλλη πλευρά, η ομάδα THC αισθάνθηκε υψηλότερη συνολικά. Εν ολίγοις, δεν υπήρχε νικητής σε αυτόν τον γύρο.\nΓύρος 3: 11-OH-THC κερδίζει τον τίτλο\nΣε αυτό τελευταία μελέτη, οι επιστήμονες χρησιμοποίησαν σταθερή δόση THC και 11-OH-THC (ακόμα ενδοφλεβίως). Έτσι, διέθεσαν τα δύο κανναβινοειδή στα ίδια θέματα σε διαφορετικές χρονικές στιγμές, για να αποφασίσουν τον πρωταθλητή.\n11-OH-THC νικητής με νοκ-άουτ\nΜετά τη χορήγηση 1 mg, ο τελικός νικητής ήταν… 11-OH-THC! Με αυτό το μόριο, τα άτομα έφτασαν σε μια κορυφή 8 στα 10 στην Υψηλή κλίμακα. Μόνο περίπου 3 στα 10 για THC.\nΟ ισχυρισμός ότι το 11-OH-THC είναι 10 φορές ισχυρότερο από το THC δεν είναι απολύτως σωστό. Ωστόσο, μπορούμε να δούμε ότι το 11-OH-THC φαίνεται να είναι πιο ισχυρό. Υποτίθεται όμως ότι η υψηλή ποσότητα βρώσιμων πηγών προέρχεται από ένα μείγμα 11-OH-THC και THC. Επιπλέον, οι ποιοτικές (ψυχεδελικές) πτυχές της αυξημένης συγκέντρωσης 11-OH-THC δεν έχουν αξιολογηθεί σε αυτές τις επιστημονικές μελέτες.\nΤα ψυχεδελικά και οι εξαγωγές αποτελούν λογαριασμό στο Τέξας\nΥπάρχει πραγματικά το μέλι κάνναβης;\nΠώς η CBD μπορεί να λύσει τα εντερικά προβλήματα\nΕίναι τα ταμπόν CBD αποτελεσματικά στην ανακούφιση του πόνου της περιόδου;


Καταγγελία για αποπλάνηση 12χρονης από 68χρονο - dailythess | Ειδήσεις από τη Θεσσαλονίκη\n17 Ιουνίου 2019 - 16:10\nΔικογραφία από την Αστυνομία μετά από καταγγελία για αποπλάνηση 12χρονης.\nΌπως σημειώνει ο taxydromos.gr ο 68χρονος επιχείρησε να αποπλανήσει κορίτσι 12 ετών, προσπαθώντας με κάθε τρόπο να το δελεάσει και να το οδηγήσει σε περίεργα μονοπάτια. Η 12χρονη είναι παιδί γειτόνων του 68χρονου.\nΔράστης φέρεται να είναι ένας 68χρονος Βολιώτης κάτοικος στην ευρύτερη περιοχή, ο οποίος χθες μετά από καταγγελία των γονέων της 12χρονης συνελήφθη από αστυνομικούς. Για το περιστατικό ενημερώθηκε και η Εισαγγελία Βόλου, η οποία έδωσε τις κατάλληλες οδηγίες και χειρίζεται το περιστατικό με διακριτικότητα. Σύμφωνα με πληροφορίες, οι γονείς του κοριτσιού επισκέφτηκαν χθες το πρωί το Αστυνομικό Τμήμα και κατήγγειλαν σοκαρισμένοι όλα όσα ενημερώθηκαν ότι έκανε ο 68χρονος σε βάρος του κοριτσιού τους.\nΜην μπορώντας να πιστέψουν στα αφτιά τους ανέφεραν όλα τα αδιανόητα και απίστευτα, που τους είχε αφηγηθεί λίγο νωρίτερα η 12χρονη λύνοντας τη σιωπή της. Σύμφωνα με την καταγγελία, ο γείτονάς τους φέρεται να διέπραξε ασελγείς πράξεις. Προσπάθησε να τη θωπεύσει στο στήθος και σε άλλα σημεία του σώματός της έχοντας προηγουμένως λάβει τα μέτρα του για να πλησιάσει το κορίτσι και να του αποσπάσει την προσοχή. Ο 68χρονος, όπως λένε καλά πληροφορημένες πηγές, για να προσεγγίσει την 12χρονη προσποιήθηκε ότι θέλει να της προσφέρει κάτι, στη συνέχεια όμως προχώρησε σε ενέργειες που προσέβαλαν το κορίτσι, έφεραν την ανήλικη σε δύσκολη θέση, τραυμάτισαν την αθώα της ψυχούλα και την τρόμαξαν.\nΣύμφωνα με τις ίδιες πηγές, ο 68χρονος φέρεται να έχει επαναλάβει παρόμοιες πράξεις πριν από τρεις – τέσσερις μέρες. Αναστατωμένη η ανήλικη απευθύνθηκε στην οικογένειά της. Μίλησε για τις περίεργες εμπειρίες που έζησε περιγράφοντας με κάθε λεπτομέρεια πράξεις που δεν περίμενε ότι θα συνέβαιναν και μάλιστα από ένα άτομο το οποίο είναι γνώριμο στο οικογενειακό περιβάλλον.\nΓια την υπόθεση οι αστυνομικοί συνέχιζαν έως αργά χθες το μεσημέρι να λαμβάνουν καταθέσεις από τους γονείς του κοριτσιού, τη 12χρονη, παρουσία ψυχολόγου, αλλά και τον ίδιο τον δράστη. Η Διεύθυνση Αστυνομίας Μαγνησίας πάντως σύμφωνα με πληροφορίες σχημάτισε εναντίον του 68χρονου δικογραφία για αποπλάνηση, ενώ η προανάκριση συνεχίζεται.\nTags: αποπλάνηση, καταγγελία